Kako je dijalog Srbije i Kosova ’ubijen’ izgovorima | Kosovo | Al Jazeera\nKako je dijalog Srbije i Kosova ’ubijen’ izgovorima\nOvaj dio Evrope je stalno rastrzan nekim izborima, koji se uzimaju kao izgovor za prolongiranje razgovora.\nBrisel pokazuje nemoć u rješavanju spora između Srbije i Kosova, piše autor (Twitter)\nDijalog Srbije i Kosova izgubio se po mračnim hodnicima briselske diplomatije. Da nije bilo nedavne inicijative novog nemačkog kancelara i susreta predsednika Srbije i premijera Kosova potpuno bi se izgubili. Sastanci tehničke prirode nikako da urode nekim očiglednim rezultatom. Svima su puna usta priče o tome kako nema napretka u normalizaciji odnosa između Kosova i Srbije, a dijaloga, prosto rečeno, više i nema.\nOvaj deo Evrope je stalno rastrzan nekim izborima, koji se uzimaju kao izgovor za prolongiranje razgovora. Taman se završe jedni izbori, kada eto drugih, i tako u krug. A, onda, dok se formiraju organi vlasti, pa usaglase termini… To tako traje već godinama i nema naznaka da će se uskoro nešto konkretnije desiti. U prethodnom periodu, pored stalnih izbora, izgovor je bio najpre korona virus, a zatim rat u Ukrajini. Da nema prisustva Sjedinjenih Američkih Država u regionu, verovatno bi se na ovaj problem i zaboravilo.\nVučić ništa ne dobija, a mogao bi mnogo izgubiti\nSada je, očigledno, Nemačka preuzela inicijativu da se stvari pokrenu sa mrtve tačke. U tome će je svakako pratiti Washington, ali sigurno i Brisel. Jednostavno, dalje se ovako ne može, a svima postaje jasno da je deset godina zamajavanja bilo dosta. Predsednik Aleksandar Vučić, alfa i omega svege što se tiče Srbije, više puta je ponovio da su ti razgovori najvažniji i da nema napretka celog regiona dok se problemi ne reše. Utisak je, međutim, da se konačno rešenje svake godine sve više udaljava od mogućnosti da bude pronađeno. U trenutku kada besni rat na teritoriji Evrope, teško je verovati da međunarodna zajednica ima kapaciteta da odlučnije krene u stavljanje tačke na višedecenijske probleme, koji su samo zamaskirani jednostranim proglašavanjem nezavisnosti Kosova.\nTačno je da bez rešenja Srbiji i Kosovu nema napretka ka Evropskoj uniji. Toga je ponajviše svestan Vučić, koji vešto manipuliše sa istraživanjima javnog mnjenja u svojoj državi. Prema rezultatima tih istraživanja, vera građana Srbije u Evroipsku uniju je na istorijskom minimumu. Vučiću, sigurno, sada ne odgovara da se zahukta taj pregovarački proces, jer njime ništa ne dobija, a gubi mnogo. Srbija neće moći da postane članica EU-a bez rešenog statusa za Kosovo, čak i da preko noći uvede sankcije Rusiji zbog agresije na Ukrajinu. Takve poruke su, između ostalog, u Beogradu sve glasnije od raznih glasnika koji dolaze kod Vučića.\nU tome treba tražiti razlog zašto ni oko najobičnijih saobraćajnih tablica dve strane ne mogu da se dogovore. Čim bi se dogovorile, neka ozbiljnija tema bi se našla za pregovaračkim stolom. Uostalom, sasvim je jasno kuda vode ti pregovori. Ogromna većina država je priznala nezavisnost Kosova. One koje nisu imaju pritisak da to učine, a sa druge strane, i same se suočavaju sa nekim vidom separatizma. Rusija, jedan od retkih srpskih saveznika, sada je omraženi neprijatelj celog sveta i njena politika prema Kosovu Beogradu nije od ikakve pomoći.\nČučni, prekrij tablicu i pokaži da je Kosovo dio Srbije\nKada se sve ovo ima u vidu, Vučić – možda i svesno – celu ovu priču stavlja pod tepih, nadajući se nekim boljim vremenima za pregovore. Cela njegova spoljna politika se rukovodi tim načelom. Sve nešto čeka i nada se boljim danima. Za to vreme najveći gubitnici su i dalje građani. Tako je uvek i bilo na našim teritorijama. Vučiću izgleda ne smeta to što svaki stanovnik Srbije koji želi svojim vozilom da uđe na teritoriju Kosova mora da klekne, ili čučne, na granici i prelepi obeležja Srbije na saobraćajnoj tablici. Time valjda dokazuje svima da je Kosovo i dalje deo Srbije.\nKosovo, kako je to svojevremeno izjavio premijer Albin Kurti, nema razloga da žuri. On je lepo rekao u svom programu da pregovori sa Vladom Srbije nisu njegov prioritet. Tako se i ponaša. Kada treba, pošalje svoju delegaciju u Brisel, pridržava se onoga što priča, potpuno nezainteresovan za rezultate. Kada god to može, odglumiće da je samostalni političar, koji donosi odluke ne razmišljajući o tome šta one mogu da proizvedu.\nBrisel, kao treća strana, i dalje pokazuje nemoć. Dok, sa jedne strane, insistira na tom dijalogu, sa druge strane ne čini ništa da bi te pregovore uozbiljio. Napretka nema, dogovora nema, kao što nema ni odgovornosti. Pitanje je kako će EU odgovoriti izazovima koje proizvodi rat u Ukrajini kada godinama ne može da razreši kosovski Gordijev čvor. Kao da evropskoj diplomatiji nedostaje autoriteta i odlučnosti, a možda i volje i sposobnosti.\nLekcije od ranije nismo naučili, a budućnost nas plaši\nKosovski problem je samo jedan od mnogih u regionu. Ni ti problemi ne mogu da se pohvale skorom rešavanju. Odlučnost sa kojom američka diplomatija njima pristupa nije dovoljna da bi se polako, ali sigurno stavljala tačka na njih. Mnogi se, upravo zbog toga i sa pravom, pitaju da li je moguće da ti problemi eskaliraju zbog rata u Ukrajini, koji je, takođe, daleko od kraja. O tome treba svi da razmišljaju i da daju svoj maksimalni doprinos da ostanemo pribrani.\nGrađani su ti koji plaćaju najveću cenu. U vremenima u kojima razmišljamo da li ćemo imati energente da se grejemo, hrane da preživimo i pameti da ne srljamo u nove sukobe, treba biti normalan. Lekcije iz istorije nismo naučili, ali nas budućnost pomalo plaši i zbog nje bi trebalo da se svi zajedno zapitamo – kuda sve ovo vodi? Na političarima je da budu pametni i da povuku racionalne poteze. Jedan od njih bi svakako bio nastavak pregovora između Kosova i Srbije. To bi moglo, na koncu, da predstavlja i put kojim bi svi problemi u Evropi mogli da se rešavaju.


Završena regionalna liga vaterpolo veterana | Portal Moj Bečej - Bečejske opštine iz ugla građana!\nZavršena regionalna liga vaterpolo veterana\nPon jun 27\nNaš najtrofejniji vaterpolo klub, beogradski Partizan, tek je u sedmom ciklusu Regionalne lige vaterpolo veterana stigao do prve titule prvaka u ovoj uzrasnoj kategoriji. „Čikice“ sa Banjice bile su uspešnije u finalu Završnog turnira igranog u Somboru od druge beogradske ekipe Pijani somovi tek posle izvođenja peteraca.\nU regularnom toku poslednja utakmica dvodnevnog turnira na somborskom Štrandu završena je nerešenim rezultatom 7:7. Iako je Partizan imao na poluvremenu tri gola prednosti, Pijani somovi su uspeli da je anuliraju. I posle tri izvedena peterca sa obe strane, rezultat je bio poravnat 3:3, odnosno ukupno 10:10. Golman Partizana je u novoj seriji „1 za 1“ odbranio peterac rivala i pobednički pehar je otišao na Banjicu.\nTako su Pijani somovi propustili priliku da dostignu Bečejce po broju osvojenih titula. Jer, u prva tri ciklusa Regionalne lige vaterpolo veterana trijumfovali su Bečejci, onda je njihovu dominaciju prekinula novosadska Vojvodina, a naredne dve titule osvojili su Pijani somovi. Da su ove godine pobedili, ali nisu… Tako je Bečej i dalje najuspešnija ekipa Regionalne lige vaterpolo veterana.\n–Ove godine smo čitavom takmičenju prišli dosta neorganizovano. Desilo nam se da nismo mogli da se okupimo pred odlazak u Osijek, izgubili smo utakmicu službenim rezultatom i to je presudilo da na završnom turniru u Somboru nismo trebali da igramo u grupi koja se bori za titulu, već u utešnoj za plasman od 5. do 8. mesta. Očito da to nije motivisalo mnoge saigrače, a i sezona godišnjih odmora je krenula, što je uticalo da nismo bili u mogućnosti da sakupimo dovoljan broj igrača i učestvujemo na završnom turniru u Somboru, rekao nam je jedan od bečejskih veterana Zvezdan Kapriš.\nEvo i rezultata Završnog turnira u Somboru. U subotu su igrane polufinalne utakmice četvorke koja se borila za titulu. Pijani somovi su pobedili Vojvodinu rezultatom 9:7, a Partizan je minimalnom rezlikom (8:7) bio uspešniji od Beograda. Kako Bečej i Spartak nisu došli, to je utakmica između domaćeg Poleta i Krune iz Osijeka odlučivala ko će osvojiti peto mesto. Somborci su iskoristli prednost domaćeg terena i publike na tribinama, te rezultatom 11:5 savladali Osiječane.\nSutradan su igrane utakmice za konačan plasman. U “malom finalu“ Beograd je pobedio Vojvodinu sa 8:7 i osvojio treće mesto, a Partizan je, kako smo već opisali finale, posle izvođenja peteraca bio uspešniji od Pijanih somova rezultatom 11:7. Prema tome, tri beogradska kluba su ove sezone pružila najviše u bazenu i zasluženo su osvojili vrh tabele. Evo i konačnog plasmana Regionalne lige vaterpolo veterana u sezoni 2015/2016. – 1. Partizan, 2. Pijani somovi, 3. Beograd, 4. Vojvodina, 5. Polet, 6. Kruna, 7. Bečej i 8. Spartak.\nNa kraju nam ostaje da se zahvalimo Somborcu Obardu Radiću, koji nam je u ime inicijatora čitavog projekta VK Polet redovno dostavljao rezultate svakog kola bez obzira gde da su se igrala, kao i završnog turnira u njegovom Somboru.


U BiH postoje ekstremisti spremni ratovati u Siriji – Jabuka.tv\nPo njima, ova institucija nema dovoljnu potporu bh. vlasti i međunarodnih organizacija. Ministarstvo vanjskih poslova BiH traži bolji zakonski okvir za bolje koordinirani odgovor na moguće napade i njihovo sprječavanje. Hvale Zakon, koji je inicirao bivši ministar sigurnosti Fahrudin Radončić, da se sudski goni odlazak na strana ratišta. “Kao odgovor da relativno veliki broj Bošnjaka ide u borbe u Siriji, Radončić je predložio zakon koji kažnjava građane koji se vrate u BiH nakon što su se borili u nepriznatim stranim policijama. Kažnjavaju se i oni koji organiziraju i regrutiraju ljude u ove misije”, zaključuju u State Departmentu.\n3. svibnja 2014. u 15:54\nPa šta..bilo je 91 i spremnih i u štutgartu..haha\nto je ona bojna ludvig safen


Izbori 2020, Kosovo, korona, EU i Srbija: Šta sve čeka novu Vladu i parlament - BBC News na srpskom - Dnevni list Danas\nPočetna » BBC News na srpskom » Izbori 2020, Kosovo, korona, EU i Srbija: Šta sve čeka novu Vladu i parlament\n0Piše: BBC News na srpskom 22. juna 2020. 11.40\nOd pregovora sa Kosovom, preko promene Ustava do aktuelne epidemije korona virusa, novi sastav Vlade Srbije i Narodne skupštine imaće pune ruke posla.\nSrpska napredna stranka odnela je ubedljivu pobedu i osvojila 62,6 odsto glasova, ali glasalo je manje od polovine birača – 48 ili 49 odsto, prema podacima CESID-a i Ipsosa na osnovu 93,6 odsto obrađenog uzorka.\nOpozicioni Savez za Srbiju proglasio je uspeh kampanje za bojkot izbora, ali to neće omesti aktuelnu vlast da ponovo formira stabilnu skupštinsku većinu.\nNeki sastanci ipak neće moći da čekaju sazivanje nove Vlade.\nKosovo na dnevnom redu samo dan posle izbora\nSamo jednu noć imaće srpski politički predstavnici da se oporave od izborne trke i da nastave drugu – pregovore oko odnosa sa Prištinom.\nNjihov prvi zadatak uslediće već dan posle izbora jer 22. juna u Beograd dolazi Miroslav Lajčak, specijalni predstavnik Evropske unije za dijalog Beograda i Prištine.\nOvo će biti njegova prva poseta Beogradu od kada je stupio na ovu funkciju, nakon što je proveo nekoliko dana na Kosovu prošle nedelje.\nJedna od prvih izjava koja je samo tri dana pre izbora u Srbiji stigla od Lajčaka bila je: „Napuštam Kosovo sa sigurnošću da su stvoreni uslovi za dijalog“.\nČim se ova poseta završi, srpska delegacija 27. juna putuje u Ameriku na još jedan sastanak na temu odnosa Prištine i Beograda.\nSastanak je zakazao specijalni izaslanik američkog predsednika za pregovore Srbije i Kosova, Ričard Grenel.\nGrenel je prošlog petka izjavio da najpre mora doći do normalizacije ekonomskih odnosa, dok su politički odnosi tema za sledeću fazu pregovora.\n„Sjedinjene Američke Države su uverene da se dvadesetogodišnji sukob može rešiti samo ekonomskom normalizacijom“, rekao je Grenel za kosovski portal Ekspres.\nPredsednici Srbije i Kosova, Aleksandar Vučić i Hašim Tači, sastali su se u Vašingtonu 2. marta.\nTada su potpisana pisma o namerama o uspostavljanju avio linije između dva grada, kao i obnovi železničkog saobraćaja i izgradnji autoputa.\nU međuvremenu su održani parlamentarni izbori i na Kosovu i u Srbiji. Vlada Kosova koju je predvodio Tačijev glavni politički suparnik Aljbin Kurti izdržala je jedva pedesetak dana, a novu predvodi Avdulah Hoti.\nIpak, pre ovog sastanka pauza je bila duga, a problemi između dve strane bili su „na ledu“ gotovo čitavu 2019. godinu, jer su krajem 2018. uvedene takse na uvoz srpske robe na Kosovo.\nZato bi neke od prvih tema u pregovorima između Beograda i Prištine mogle da budu na stolu – normalizacija uvoza srpske robe na Kosovo, ali i prestanak srpskih diplomatskih aktivnosti kako bi druge zemlje povukle priznanje nezavisnosti Kosova.\nIstovremeno, premijer Avdulah Hoti, koji će putovati na sastanak u Vašingtonu, rekao je da će Kosovo sastaviti platformu za pregovore sa Srbijom i da će ona možda biti predstavljena u skupštini 23. juna.\nPoslednjih godina pregovori Beograda i Prištine odvijali na relaciji predsednika država, ali ukoliko se to promeni uključivanjem kosovskog premijera – možda bi ovaj posao mogao da sačeka i novog predsednika Vlade Srbije.\nMeđu otvorenim pitanjima biće i funkcionisanje Zajednice srpskih opština na Kosovu.\nI dalje su nerešeni svakodnevni problemi građana – snadbevanje strujom i plaćanje električne energije na severu Kosova, ali i problemi sa primenom Sporazuma o slobodnom kretanju.\nŠta očekuje novu vladu u procesu evropskih integracija?\nNova vlada Srbija nastaviće pregovore o pristupanju Evropskoj uniji, započete 2014. godine.\nMeđutim, dinamika ovog procesa neće zavisiti samo od postupaka vlasti u Beogradu.\nPandemija korona virusa izazvala je krizu u EU, čije posledice već osećaju građani država članica.\nS leva na desno: premijerka i predsednik Srbije, Ana Brnabić i Aleksandar Vučić, sa kancelarkom Nemačke Angelom Merkel i predsednikom Francuske Emanuelom Makronom, iz vremena pre korone\nDo kraja godine očekuje se usvajanje sedmogodišnjeg budžeta unije, a iznos predviđen za Zapadni Balkan pokazaće kakva će se politika voditi prema ovom regionu.\n„Postoji nekoliko scenarija za dalji proces pristupanja Srbije EU“, kaže Sena Marić, istraživačica u Centru za evropske politike.\nPo njenim rečima, veće angažovanje EU na području Zapadnog Balkana bilo bi „optimističan scenario“, jer bi time bilo izvesnije da će Srbija i druge zemlje regiona postati članice Unije.\nMarić kaže da postoji konsenzus među članicama EU da aktuelni proces pristupanja nije dovoljno efikasan, zbog čega je usvojena nova metodologija proširenja u februaru ove godine.\nLošiji scenario podrazumevao bi da ne dođe do konsenzusa o gorućim pitanjima u okviru EU, pa ni oko politike prema Zapadnom Balkanu.\n„Tada će se pregovori nastaviti u ovom uobičajenom tempu, otvaraju se i zatvaraju poglavlja, ali u oblasti vladavine prava ćemo ili stagnirati ili nazadovati“, objašnjava Marić.\nOna tvrdi da ako dođe do ovog scenarija, Srbija će „nastaviti da simulira reforme, a EU da simulira da ćemo nekad postati njena članica“.\nPregovori sa Evropskom unijom traju već 11 godina, a podrška građana ovom procesu se menjala tokom tog perioda.\nPrema istraživanju koje je sprovelo Ministarstvo za evropske integracije u decembru prošle godine, 54 odsto građana Srbije podržavaju članstvo u Evropskoj uniji, dok se 24 odsto protivi.\nU dosadašnjim pregovorima Srbija je otvorila 18 poglavlja od ukupno 35, a privremeno zatvorila dva.\nGodišnji izveštaj Evropske komisije o napretku Srbije u procesu proširenja umesto u junu biće objavljen na jesen, a kašnjenje se pravda pandemijom virusa Kovid-19.\nTada će biti objavljen paket ekonomskih mera za Zapadni Balkan.\nOdlaganje izveštaja je loš signal, tvrdi Marić, koja ne očekuje da će reforme biti ocenjene pozitivno.\n„U pitanju je politički kompromis da se loša analiza ne predstavi pred izbore“, kaže ona.\nEvropska komisija je u šestomesečnom radnom dokumentu (takozvanom non-pejperu) o stanju u poglavljima 23 (pravosuđe) i 24 (pravda, sloboda i bezbednost), objavljenom u maju 2020, kritikovala stanje u medijima u Srbiji i u sprovođenju vladavine prava.\nPosredovanje delegacije evropskih parlamentaraca u dijalogu o izbornim uslovima u između vlasti i dela opozicije koji je zagovarao bojkot izbora tokom jeseni 2019. nije promenilo odluku opozicionih partija, okupljenih oko Saveza za Srbiju da učestvuju na izborima.\nMisija EU odlučila je da ne posmatra izbore u Srbiji zbog pandemije korona virusa.\nU odnosu na prethodne izbore kampanje, EU nije bila glavna tema ni partijama na vlasti, ni u onima u opoziciji.\nTo se može objasniti „zaokretom“ u spoljnoj politici tokom pandemije korona virusa.\nU javnosti se kao „najveći prijatelj Srbije“ i zemlja koja je najviše pomogla u odbrani od epidemije navodila Kina.\nTo je vlastima u Beogradu zamerio Karl Bilt, kopredsedavajući Evropskog saveta za spoljne odnose, tvrdeći da je EU najveći donator pomoći Srbiji.\nOd početka pandemije korona virusa, EU je uputila finansijski paket od 93 miliona evra namenjen kupovini i prevozu medicinske opreme, kao i ekonomskom oporavku.\n„Srbija prednjači u kineskoj Kovid diplomatiji“ rekao je Vladimir Međak, potpredsednik Evropskog pokreta u Srbiji, dodavši da će takva politika imati direktne posledice na proces daljih EU integracija.\nDa li će izmene Ustava konačno doći na red?\nNovu vladajuću većinu možda čekaju i promene najvišeg pravnog akta države, koje se odlažu već godinama.\nMinistarka pravde Nela Kuburović najavila je u avgustu 2019. da će ovaj proces privesti kraju naredni saziv Skupštine.\nSrbija mora da izmeni Ustav kako bi omogućila reformu pravosuđa, neophodnu u procesu pridruživanja EU.\n„Koliko je meni poznato, vlast još nije izašla sa idejama konkretnih ustavnih promena“, kaže za BBC na srpskom Slobodan Orlović, profesor ustavnog prava na Pravnom fakultetu Univerziteta u Novom Sadu.\n„Najdalje se otišlo po pitanju promene ustavnog položaja pravosuđa, ali nije podnet predlog za pokretanje postupka“, dodaje on.\nOrlović kaže da je stručna javnost uglavnom kritikovala pripremljeni set ustavnih promena u vezi sa sudstvom, brinući zbog povećanja uticaja političke vlasti na pravosuđe.\nU junu prošle godine skupštinski Odbor za ustavna pitanja usvojio je predlog za izmenu Ustava u oblasti pravosuđa, ali se on još nije našao na dnevnom redu parlamenta.\nOd drugih mogućih promena, u medijima, stručnim i političkim krugovima pominjani su Preambula i status Kosova i Metohije, broj poslanika, definicija braka i drugo, kaže Orlović.\nPojedini opozicioni političari optuživali su vlast da želi da iz Ustava izbaci preambulu u kojoj se navodi da je Kosovo deo Srbije, što predstavnici vlasti negiraju.\nU Ustavu je brak definisan kao zajednica muškarca i žene, iako brojne države ostavljaju mogućnost istopolnih brakova.\nTakođe, sama Srpska napredna stranka je 2011. godine, kao opoziciona, prikupila potpise građana i predala predlog za smanjenje broja poslanika sa 250 na 125.\n„Valjda je kasnije, dolaskom na vlast, od toga odustala“, dodaje Orlović. Naprednjaci su na vlasti od 2012. godine.\nU složenoj proceduri izmena Ustava, poslanici se najpre izjašnjavaju da li će uopšte da prihvate zakon o promeni ustava, a kasnije i kako će te izmene izgledati.\nIzmene Ustava prvo treba da dobiju podršku dve trećine poslanika Skupštine Srbije, a poslednju reč daju građani na referendumu.\nKorona virus: „Još neće prebrojati glasove, a vratiće vanredne mere“\nJedan od prvih i najvećih izazova nove vlade biće ono što je ispratilo staru – korona virus.\nNiko ne zna šta će sa virusom dešavati u budućnosti, pre svega, da li će biti drugog talasa Kovida-19 i kakve će biti ekonomske posledice epidemije.\nBroj novih slučajeva u Srbiji je krajem maja pao na oko trideset, ali je poslednjih dana došlo do novog rasta, sa više od 90 zaraženih dnevno.\nSindikat lekara i farmaceuta Srbije upozorio je u petak da lekari ponovo dobijaju pozive da rade u ustanovama koje neguju obolele od Kovida-19.\n„Još neće prebrojati glasove, a vratiće vanredne mere ili vanrednu situaciju“, izjavio je predsednik tog sindikata Rade Panić.\nEpidemiolog Zoran Radovanović izjavio je za N1 da je zabrinjavajuće „što ne dolazi do daljeg pada i što je trend smanjivanja broja zaraženih izostao“.\nMeđutim, Verica Jovanović, direktorka „Batuta“, navodi da je epidemiološka situacija „pod apsolutnom kontrolom, bez obzira na broj pozitivnih slučajeva“.\n„Virus na teritoriji naše zemlje ne pokazuje iste karakteristike i iste manifestacije kao što je to bilo u martu“, rekla je Jovanović, ističući da je reč o blagim kliničkim slikama.\nEpidemiolog Predrag Đurić sa Univerziteta u Novom Sadu izjavio je da ne razume zbog čega se požurilo sa odlukom da publika prisustvuje sportskim takmičenjima.\n„Teško je da bilo kome od nas da shvati da treba stoji čitav sat pred bankom, a onda na eleviziji vidi hiljade ljudi gusto stisnutih gledalaca fudbalskog ili teniskog meča“, rekao je on za Vojvođanski istraživačko-analitički centar, prenosi Beta.\nInfektolog Dragan Delić rekao je za list Danas da se trenutno „sve svodi na preporuke i poruku da je odgovornost na pojedincu“.\n„Međutim, nije pojedinac odlučio da dozvoli da se igra fudbalska utakmica pred publikom, već država, niti pojedinac odlučuke koji će biti kriterijumi za testiranje i da li će se zaraženi tražiti samo među bolesnima ili šire.\n„Ovakvim pristupom, insistiranjem na ličnoj odgovornosti pojedinca, država se izvlači iz problema koji je zajednički“, ističe Delić.\nEkonomija – hoće li biti vruće jeseni\nVeliki broj malih preduzeća, prodavnica, kafića i drugih lokala moralo je da zatvori vrata dok se situacija ne normalizuje.\nKako bi ublažila krizu, Vlada Srbije je u martu pripremila paket ekonomskih mera pomoći privredi, vredan oko 5,1 milijardi evra.\nPaket uključuje poreske olakšice i direktnu pomoć malim privrednicima.\nTakođe, svi punoletni građani koji su to želeli dobili su po 100 evra finansijske pomoći.\n„Imamo stabilne javne finansije i imamo novca. Najveći teret krize će preuzeti država kako bi privreda prošla sa što manje posledica“, rekao je tada Siniša Mali, ministar ekonomije.\nMeđutim, dodela 100 evra svakome ko se za njih prijavio izazvala je polemiku o opravdanosti trošenja novca iz budžeta na ovaj način.\nMeđunarodni monetarni fond predviđa da će srpska privreda u 2020. doživeti pad od tri odsto, dok Svetska banka u najboljem scenariju predviđa pad od dva i po odsto.\nStručnjaci se slažu da je posle okončanja pandemije virusa korona neophodno sprovođenje mera koje će biti usmerene na podsticaj privrednog rasta – i to u svim sektorima privrede, a posebno onim najteže pogođenim krizom.\nSrbija je „toliko vezana za Evropu da je nemoguće govoriti da se kriza u njoj neće odraziti na srpsku ekonomiju“, rekao je ekonomista Branko Milanović u ranijem intervjuu za nedeljnik Vreme.\n„Ono što se bude dešavalo u Italiji, Nemačkoj i Austriji i drugih značajnih partnera na Zapadu, desiće se i kod nas“, kaže Milanović.\nŠta su moguće posledice bojkota izbora?\nAnalitičar Cvijetin Milivojević rekao je da su najveći gubitnici izbora „oni koji se deklarišu kao opozicija, koji su izašli na izbore, a nisu ušli u parlament“.\n„Oni su svoju političku karijeru završili“, kazao je Milivojević za televiziju N1.\nSociolog Vladimir Vuletić kaže da je jedna od specifičnosti ovih izbora „bitka na opozicionoj sceni“, odnosno između dve grupe opozicionih stranaka.\n„Po mom razumevanju brojka od oko 40 odsto zapravo je brojka prema kojoj će se meriti da li je bojkot uspeo ili ne“, rekao je Vuletić za RTS.\nParlamentarne izbore bojkotovao je Savez za Srbiju u kom su, između ostalih, Demokratska stranka, Dveri, Narodna stranka, Levica Srbije i Stranka slobode i pravde.\nIzbore je bojkotovala i inicijativa Ne davimo Beograd.\nIzlaznost na parlamentarnim izborima 2020. godine je između 48 i 49 odsto, dok je 2016. upupna izlaznost bila 56,7 odsto.\nPo objavljivanju preliminarnih rezultata, predsednik Stranke slobode i pravde Dragan Đilas rekao je da je „Srbija rekla ne režimu Aleksandra Vučića“.\n„Bojkot je ispunio svoj smisao“, rekao je Đilas, dodavši da su ovo bili izbori sa „najmanjom izlaznošću u istoriji moderne Srbije“.\nI Radomir Lazović iz inicijative Ne davimo Beograd kaže da snižavanje cenzusa na tri odsto nije moglo da stvori privid o slobodnim i demokratskim izborima.\n„Izborni rezultati su pokazali da je bojkot uspeo“, rekao je Lazović za „Danas“.\nNovinar Zoran Panović ocenio je za RTS da su bojkot, korona i kiša uticali na izlaznost, ali novinarka Ljiljana Smajlović smatra da bi pad izlaznosti na parlamentarnim izborima morao da bude mnogo dramatičniji da bi opozicija mogla da kaže da je bojkot uspeo.\nJugović: Đilas će kandidovati Obradovića za predsednika


REGION – Page 63 – Bankar.me\nNa ovosedmičnom trgovanju ostvaren je promet od 1.809.422,82 KM, kroz 428 transakcija. Od ukupnog prometa sa akcijama na službenom berzanskom tržištu – segment Fondova ostvareno je 33.889,30 KM što predstavlja 1,87% od ukupnog ovonedeljnog prometa.\nNa ovosedmičnom trgovanju na Sarajevskoj berzi – burzi ostvaren je promet od 675.801,37 KM. U sklopu 196 transakcija ukupno je prometovano 297.789 vrijednosnih papira. U ovom periodu minimalno jedna trgovina obavljena je sa 31 emitentom. Od toga 13 emitenata je ostvarilo porast vrijednosti zvaničnog službenog kursa, dok je pad vrijednosti …


Navodno, kako prenose crnogorske "Vijesti", do rastanka će doći jer je nezadovoljan stanjem u srpskom fudbalu.\nNa "Marakani" nije ostavio trag, jer osim jedne titule, uglavnom su ga obeležili rezultatski debakli u Evropi.\nIspadanje u 1. kolu kvalifikacija za Ligu Evrope od Kairata 2015. godine, kao i letošnja eliminacija u 3. kolu kvalifikacija za Ligu šampiona od Ludogoreca, odnosno posle od Sasuola u borbi za ulazak u grupnu fazu Lige Evrope, takođe ove sezone.\nU prelaznom roku uglavnom je dovodio polu-dokazane strance iz Rusije i Južne Amerike, a zanemarivao Zvezdinu decu i često je ulazio u klinč sa novinarima, između ostalog i sa našom redakcijom.\nTako će Zvezda, izvesno, u prolećni deo sezone sa novim trenerom, a na klupi crveno-belih mogao bi Rus Andrej Černišov, aktuelni strateg subotičnog Spartaka, prenose ruski mediji.


Hemofarm - Vesti - Veliki uspeh takmičara Hemofarma na 28 SuisseGas Beogradskom maratonu\nVeliki uspeh takmičara Hemofarma na 28 SuisseGas Beogradskom maratonu\nSVIM SRCEM UZ MARATONCE\nUprkos kiši, više od 30 hiljada takmičara i takmičarki, trčalo je na najmasovnijoj manifestaciji zdravlja - Beogradskom maratonu. Među njima je na cilj i u rekordnom roku stiglo i sedam štafetnih ekipa Hemofarma. Trčali su pod sloganom SVIM SRCEM, u znak podrške humanitarnoj akciji Hemofarm Fondacije za obnovu dečjeg pozorišta „Boško Buha“.\nPodršku Buhi dao je i Aleksandar Popović, bivši državni reprezentativac i osvajač medalja u sprinterskim trkama. Među 20 hiljada takmičara on je „branio“ boje Hemofarma u Trci zadovoljstva.\n„Znamo da ni država ni grad nemaju dovoljno novca za delatnost kao što je kultura, Hemofarm je tu da pomogne. I ja sam učešćem u ovoj trci hteo da dam simboličan doprinos podršci pozorištu. Ljudi koji su se bavili atletikom znaju koliko je zadovoljstvo trčati i pobediti samog sebe“, rekao je Popović.\nHemofarm je za sve učesnike, u svom šatoru, obezbedio pomoć profesionalnih masera i lekara kao i neophodne vitamine i suplemente za okrepljenje.\n„Drago mi je što je Hemofarmov šator bio zborno mesto dobre energije i sumiranja odličnih rezultata u današnjoj trci. Nadam se da je isto tako i naša poruka SVIM SRCEM za „Boška Buhu“ i SMS 3088 doprla do velikog broja ljudi“, rekla je Sanda Savić, direktorka korporativnih poslova i komunikacija Hemofarma.\nHemofarm Fondacija nastavlja nacionalnu kampanju SVIM SRCEM u kojoj je fokus na zdravlju nacije. Uskoro bi trebalo da budu poznati i rezultati SMS akcije za pomoć najstarijem dečijem pozorištu u Beogradu „Boška Buhu“.


Joković: Nismo isti tim, medalja na EP nije realna\nTanjug 12. decembra 2018. 14:53\nBEOGRAD – Potpredsednica Košarkaškog saveza Srbije za žensku košarku Ana Joković kaže da je nerealno očekivati medalju na Evropskom prvenstvu, uprkos prednosti domaćeg terena, jer se ekipa Marine Maljković u mnogome izmenila proteklih godina.\nJoković je podsetila da je Danijel Pejdž završila karijeru, kapiten Jelena Milovanović je trudna i pitanje je da li će biti spremna za EP, a Ana Dabović je bez kluba skoro godinu dana.\n„Nerealno je govoriti o zlatu. Jesmo bili najbolji 2015, ali niko ne kaže da smo čekali 28 godina nastup na Olimpijskim igrama, gde smo došli do bronze. Čak i medalja nije realna, ekipa više nije kao nekad“, rekla je Joković novinarima posle žreba u Skupštini Beograda.\nZato se, naglašava Joković, svi uzdaju u kvalitet jedne od najboljih košarkašica Evrope Sonje Petrović.\nSrbija će igrati u D grupi u Zrenjaninu sa Rusijom, Belorusijom i Belgijom.\n„Ne mogu da kazem da sam zadovoljna s obzirom da smo dobili najtežu grupu, ali mi smo navikli da uvek idemo težim putem. Tako je bilo i kada smo bile zlatne 2015. Cilj je da uđemo u četvrtfinale i među šest najboljih zbog mesta u kvalifikacijama za Olimpijske igre“.\nJoković veruje da će Srbija biti pravi domaćin.\n„Košarkaški savez Srbije se pokazao kroz kvalifikacije za OI, organizacijom za kadete EP, uverena sam da će FIBA biti zadovoljma i da će svi koji dođu u Srbiju otići sa lepim utiscima“, zaključila je Joković.


Direktor sportskog centra Dejan Stanojev kaže da je veoma zadovoljan letnjom sezonom na otvorenim bazenima.\n„Trudili smo se da bazen, a i njegova okolina, budu uredni, redovno je rađena kontrola kvaliteta vode u bazenima i mislim da je sve bilo na visokom nivou. Ovog leta smo imali 22.500 prodatih pojedinačnih ulaznica, pored toga ima i pretplatnih karata, tako da je po našoj proceni tokom leta na otvorenim bazenima boravilo oko 41.000 ljudi. Zadovoljni smo i posećenošću i finansijskim rezultatom“, rekao je Stanojev.\nDeo prihoda, 1,5 miliona dinara, već je investiran, a okrečene su i gotovo sve prostorije unutar objekta osim velike sale.\n„Uradili smo prednji, stakleni deo krova koji je prokišnjavao i tu smo uložili oko 300.000 dinara, kupili smo i službeni auto, pošto je naše vozilo prošle godine dotrajalo i nije bilo više za korišćenje. Odobren je i naš projekat za energetsku efikasnost i radiće se zamena rasvete u objektu, u toku je javna nabavka i očekujemo da do sredine oktobra krenu radovi. Za to je odobreno oko šest miliona dinara od pokrajine, dok je tri miliona dinara naše učešće, polovinu će dati opština Bečej, a pola će uložiti sportski centar iz sopstvenih prihoda, tako da prihod koji smo ostvarili od ulaznica za otvorene bazene će se iskoristiti i u te svrhe. Takođe ćemo morati od tih sredstava da dodamo i za troškove za toplu vodu i električnu energiju, jer je novac od opštine za te namene već potrošen“, rekao je direktor sportskog centra.\nStanojev je zadovoljan i radom pansiona „Doma mladosti“, tzv Komarca, čiji su kapaciteti bili kontinuirano popunjeni zbog dolaska sportskih ekipa na pripreme u Bečej, koje su, pored sportskih sadržaja, koristile i smeštaj sportskog centra u kom se planiraju manja ulaganja.\nViše iz ove kategorije « Bačko Gradište: Izgradnja kajakaškog centra\t„Staza zdravlja“ Društva za borbu protiv šećerne bolesti: Šetnja je najbezbedniji put do dobrog zdravlja »


Automatika - Koving\nVi ste na: Početna / Automatika\nJedini način za uspešno upravljanje kompleksnim okruženjima\nBuilding Management sistemi (BMS) predstavljaju neka od najkompleksnijih rešenja kada je u pitanju automatsko upravljanje grejanjem, ventilacijom i klimatizacijom u velikim poslovnim i industrijskim objektima, ali i stambenim prostorima, zgradama i kućama. Mi koristimo isključivo vodeća rešenja u ovoj industriji, jer su jednostavna za kreiranje, konfigurisanje, upotrebu i održavanje. Takođe, ova rešenja se jednostavno integrišu u druge sisteme objekta kao što su osvetljenje, protivpožarni sistemi i bezbednosni sistemi u objektu.\nZahvaljujući širokopojasnom internetu i mobilnoj telefoniji otvorio se niz potpuno novih mogućnosti za upravljanje tehnikom u domu preko računara ili SMS poruka. Moguće je uključiti osvetljenje sa bilo koje lokacije, i tako stvoriti utisak da je neko u objektu, ili aktivirati grejanje i kućne aparate i postići novi nivo udobnosti življenja.\nPored komfora, ovi sistemi pomažu i da se uštedi električna energija. Takođe, veoma se lako integrišu sa sistemima za video nadzor, tako da se celokupnom kućnom automatikom upravlja samo pomoću daljinskog upravljača.


“#ŽeneBiH” u mostarskom Američkom kutku | Starmo\nNaslovnica Život “#ŽeneBiH” u mostarskom Američkom kutku\n“#ŽeneBiH” u mostarskom Američkom kutku\nMostar — U organizaciji Američkog kutka Mostar u petak 20. 12. 2019. godine u 18 sati, u Američkom kutku Mostar (Gimnazija Mostar, Španski trg 1), bit će upriličena promocija knjige #ŽeneBiH, autorica Amile Hrustić Batovanja, Mashe Durkalić i Hatidže Gušić.\nOvo je knjiga o prvim umjetnicama, spisateljicama, humanitarkama, narodnim heroinama, rediteljicama, naučnicama, muzičarkama, doktoricama, aktivistkinjama, profesoricama i drugim izuzetnim ženama iz BiH, saopćili su organizatori.\nO knjizi će na promociji govoriti autorice knjige Masha Durkalić i Hatidža Gušić. Razgovor će moderirati magistrica Ženskih studija Anja Jerković i koordinatorica Američkog kutka Marina Đapić, najavili su organizatori.\nBesplatne radionice za mlade u Američkom kutku Mostar


Počela distribucija druge vakcine protiv Kovida 19 u SAD\nIlustracija (Foto: Rojters/Dado Ruvic)\nKompanija Moderna i njeni partneri počeli su distribuciju svoje vakcine protiv Kovida 19, a očekuje sa da kamioni u nedelju krenu ka više od 3.700 lokacija u SAD, rekao je u subotu američki general Gustav Perna.\nDruga vakcina protiv Kovida 19, koju su odobrili američki regulatori, trebalo bi najranije u ponedeljak da stigne do zdravstvenih objekata, istakao je Perna, koji je rukovodilac vladinog programa za razvoj vakcine.\nTakođe je dodao da su Sjedinjene Države na putu da obezbede dovoljno doza Fajzerove i Modernine vakcine do kraja godine da vakcinišu 20 miliona ljudi, ali da bi njihova isporuka mogla da se nastavi prve nedelje januara.\nUprava za hranu i lekove (FDA) je dala zeleno svetlo za hitnu upotrebu vakcine Moderna u petak, dan pošto je savetodavni odbor agencije - panel spoljnih stručnjaka - podržao njenu upotrebu.\nOdluka FDA je zasnovana na rezultatima studije u kojoj je učestvovalo 30.000 dobrovoljaca, i utvrđeno da je u skoro 95% slučajeva efikasna u sprečavanju Kovida-19, bez ozbiljnije zabrinutosti za bezbednost vakcinisanih.\nBiotehnološka kompanija radi sa američkom vladom da se pripremi za distribuciju 5,9 miliona doza vakcine, koja može da se skladišti 30 dana u frižiderima sa standarnom temperaturom.\nU Americi je već u toku vakcinacija Fajzer/Bajontek vakcinom koju prvo primaju zdravstveni radnici, štićenici i zaposleni u domovima za stare i politički lideri.\nAmerički zvaničnici saopštili su da je do sada isporučeno 2,9 miliona doza Fajzerove vakcine, a da se za narednu nedelju priprema isporuka još dva miliona.\nTeška situacija u Kaliforniji: Prepune bolnice i ogroman rast zaraženih\nMeđutim, guverneri više od 10 američkih država saopštili su da im je federalna vlada kazala da će u isporukama Fajzerove vakcine naredne nedelje biti manje doza nego što se prvobitno očekivalo.\nGeneral Perna u subotu se izvinio zbog zabune u komunikaciji sa državama u pogledu broja doza koje će biti isporučene tokom rane faze.\nPerna je rekao da je pogrešio u proceni broja doza koje su regulatori odobrili za isporuku, a koji je manji od broja prozivedenih doza.\nPotpredsednik SAD i lideri u Kongresu vakcinisani protiv Kovida 19\nBroj smrtnih slučajeva od Kovida u SAD prešao 300.000


Drama u Mindenu, Ludvigshafen ispada iz elite – Balkan-Handball.com\nHome / Balkan / Drama u Mindenu, Ludvigshafen ispada iz elite\nNakon četiri godine provedene u eltinom rangu takmičenja, ekipa Ludvigshafena se seli u Bundesligu 2. Tim koji je prethodnih sezona na volšeban način uspevao da se spase, umalo da to učini i u ovog takmičarskoj godini, ali je ovoga puta nedostajalo malo sreće.\nOdlučujući je bio duel pretposlednjeg kola u Mindenu, gde je istoimeni domaćin pred sobom imao zadatak da odbrani tri boda prednosti u odnosu na ekipu Sebastijana Hincea, čime bi zasigurno ostao prvi iznad opasne zone. Na kraju se to i dogodilo, pošto je utakmica završena rezultatom 24:24 (10:14).\nMalo je nedostajalo da Ludvigshafen ostane u životu, jer bi u slučaju pobede imao realnu nadu da, uz trijumf kod kuće nad Gepigenom i poraz Mindena u Veclaru sačuva bundesligaški status. Ipak, gosti su prokockali solidnu prednost – vodili su sa čak sedam razlike u prvom poluvremenu, a u samom finišu vodili sa 24:21. Ipak, Minden je uspeo da izjednači, a potom i odbrani poslednji napad, za veliko slavlje. Gostima nije bilo dovoljno ni 12 odbrana Martina Tomovskog, u njegovoj poslednjoj utakmici u klubu.\nJoš od ranije je poznato da ligu napuštaju još Nordhorn, Esen i Koburg. Jedina preostala dilema je ona najvažnija, ko će biti šampion. Kil ima bod više od Flensburga pred poslednju rundu, ali i teško gostovanje Rajn Nekar Levenu, dok tim sa nemačko-danske granice dočekuje Balingen.\n← Prethodni članak BUNDES: Gotfridson sačuvao šampionsku nadu Flensburgu! (Video)\nNaredni članak → Marćan, Portela, Škurinski i Person predstavljeni u Nantu


Butina: Diskriminacija i neadekvatna medicinska pomoć - 10.08.2018, Sputnik Srbija\nRuska državljanka Marija Butina, koja se nalazi u američkom zatvoru, izjavila je da se nad njom vrši otvorena diskriminacija, kao i da joj se ne pruža adekvatna... 10.08.2018, Sputnik Srbija\nButina je objasnila ruskim diplomatama koji su je sinoć posetili da je pod konstantnim psihološkim pritiskom jer joj obezbeđenje svakodnevno pretresa sobu, iako to nije praksa sa drugim zatvorenicima.\nSvi ti pokušaji, kako ocenjuje Ambasada, imaju za cilj da Butina prizna krivicu, iako su sve optužbe očigledno izmišljene i sve nosi političku konotaciju.\nPored toga, iako su zatvorski uslovi u kojima se nalazi poboljšani, njeno stanje se, zbog artritisa od kojeg boluje, pogoršalo zbog niskih temperatura u ćeliji.\nButina je optužena za zaveru protiv SAD, kao i za delovanje u svojstvu neregistrovanog stranog tajnog agenta. Američke službe tvrde da je organizovala aktivnosti koje sprovode strani agenti dok je radila u Ministarstvu pravosuđa.\nUhapšena je 15. jula u Vašingtonu, a određen joj je pritvor do pojavljivanja na sudu 10. septembra.\nRuski ministar spoljnih poslova Sergej Lavrov zahtevao je, u razgovoru sa američkim državnim sekretarom Majkom Pompeom, njeno momentalno oslobađanje i okarakterisao optužbe protiv nje kao fabrikovane.\nButina je došla u SAD kako bi studirala međunarodne odnose, a prošlog proleća stekla je master diplomu na Univerzitetu u Vašingtonu.


Sadržaj pisma Snežani Malović : Nadlanu.com\nSadržaj pisma Snežani Malović\nPODGORICA, 12. februara 2010. (Beta) - Ministarstvo pravosuđa Crne Gore objavilo je u petak sadržinu pisma koje je crnogorski ministar pravde Miraš Radović ranije u petak uputio ministarki pravde Srbije Snežani Malović.\nU pismu je Radović pozvao Malovićevu da "u neposrednoj komunikaciji" razmotre "sve aspekte nastale situacije" koja se tiče nesporazuma u vezi sa postupkom protiv osumnjičenih za šverc droge, Gorana Sokovića i Dejana Šekularca. On je, takođe, predložio Malovićevoj da razgovaraju o saradnji pravosudnih organa dve zemlje, u interesu zajedničke borbe protiv organizovanog kriminala.\nCrnogorski ministar je izrazio želju da on i njegova srpska koleginica "otklone probleme koji su opteretili" saradnju pravosuđa Crne Gore i Srbije, kao i da u njihove razgovore budu uključeni i državni tužioci dve zemlje. Iz srpskog ministarstva pravde Beti je ranije u petak potvrđeno da je Malovićeva dobila poziv od Radovića i da će se narednih dana sastati sa njim.\nPLAVA KOSA OTIŠLA U ZABORAV: Ksenija Bujišić napravila…


Keri: Svaka čast Vučiću - Sputnjik Srbija\n12:36 31 Oktobar 2020\nUdarna vest: Vučić: Putujem na sahranu u Podgoricu\n14:31 05.05.2016 Preuzmite kraći link\nDržavni sekretar SAD Džon Keri čestitao je danas premijeru Srbije Aleksandru Vučiću izbornu pobedu i poručio da će njegovo liderstvo i ubuduće biti od suštinskog značaja da se održi fokus i zamajac za postizanje postavljenih ciljeva.\nKerijevu čestitku Vučiću je uručio ambasador SAD u Beogradu Kajl Skot.\nSedam većinskih lista u parlamentu\nU Kerijevoj čestitki se navodi:\nDrago mi je što ćemo biti u prilici da nastavimo da radimo na ispunjavanju zajedničkih prioriteta, uključujući sprovođenje procesa evropskih integracija, podsticanje regionalnog pomirenja i jačanje naših bilateralnih odnosa.\nUnapred se radujemo mogućnostima da podržimo zalaganja vaše Vlade u cilju unapređenja vladavine prava, borbe protiv korupcije, razvoja ekonomije i normalizacije odnosa sa Kosovom. Pohvalio bih i Vaše lične napore u cilju unapređenja odnosa sa susedima. Vaše liderstvo će i ubuduće biti od suštinskog značaja da se održi fokus i zamajac za postizanje ovih ciljeva, stoji u čestitki američkog državnog sekretara, saopštila je Kancelarija Vlade Srbije za saradnju sa medijima.\nAmbasador Skot je tokom razgovora naglasio da je poverenjem glasača premijer Vučić dobio snažnu podršku da nastavi u pravcu kojim je krenuo u prethodnom mandatu.\nSrpski premijer je, zahvaljujući se na čestitkama, rekao da Srbija ostaje privržena evropskom putu, a da je očuvanje stabilnosti ključno za napredak celog regiona.\nPremijer je, takođe, naglasio da će prvi let „Er Srbije“ za Njujork u junu ove godine biti simbol napretka odnosa sa Sjedinjenim Američkim Državama.\nŠešelj: Izbori falsifikovani\nPastor: Protesti legitimni, ali...\nRIK: Ponavlja se glasanje na 15 mesta\nčestitka, izbori, SNS, Kajl Skot, Aleksandar Vučić, Džon Keri, Srbija\n12:28 Vučić: Putujem na sahranu u Podgoricu\n12:15 Turci upali i demolirali crkvu u Beču /foto/\n12:12 Maradona: Verujem u Putina i rusku vakcinu


"Republika" - Slavisa Numic: Nastavljaju se bosanska previranja\nGodinu dana od Dejtona\nNastavljaju se bosanska previranja\nU BiH je ovladao relativno stabilan mir, ali se isuvise sporo konstituisu organi Unije BiH. Civilni deo Sporazuma ima velike protivnike u oba entiteta i na sve tri strane u BiH\nGodina dana od Dejtona je iza nas i sada je sasvim izvesno da objektivno tesko neko moze da ospori istorijski znacaj Sporazuma jer, uz sve manjkavosti tog dokumenta, najvaznije je da najzad utihnjuje buktinja pod bosanskim ratnim i krvavim loncem.\nUcinjen je bez sumnje veliki pomak, mada sve ostalo u sprovodjenju posebno civilnog dela Dejtonskog sporazuma tece dozlaboga sporo, traljavo i neizvesno. Troclano predsednistvo se doduse sastaje, ali se ne moze pohvaliti kooperativnoscu i prevelikim rezultatima i ponekad deluje kao polupocepana vreca sa tri otupela roga. Parlament Unije je jedva i konstituisan, a jedino bitno ohrabrenje je konacni dogovor oko formiranja Saveta ministara BiH sa 12 clanova.\nZluradi podsmesi i nadanja sa strane\nElem, tako je, kako je. Bosna se mora pomiriti sa realnoscu u kojoj o njenoj sudbini nanovo odlucuju tri nacionalne, vrlo cesto u nastupu i u programu i nacionalisticke partije, a o stabilizaciji mira na tom prostoru, kakve li ironije, razgovaraju upravo oni koji su u vecoj ili manjoj meri upravo i zakuvali bosansku ratnu corbu.\nTakve stranke i ljude u njihovom bahatom, samovoljnom i neodgovornom igranju sa sudbinom vlastitih naroda i sa buducnoscu napacene BiH, dobrim delom inspirisu i podsticu velmoze iz Beograda i Zagreba koje svojim malicioznim podsmesima sa strane verovatno jos sanjaju njihov nedosanjani san iz Karadjordjeva, gde su krcmili i delili Bosnu crtajuci nove karte svojih pasaluka. Naravno, u svemu tome ne treba potceniti i lukave rezime ekstremnih islamskih zemalja koje pokusavaju da promovisu fundamentalizam u BiH.\nUnutar BiH, na njenoj rovitoj politickoj sceni, nastavlja se sukob centrifugalnih i centripetalnih politickih snaga i u tom procesu od velikog znacaja bice svaki pomak u jacanju delovanja onog dela opozicije u oba entiteta koji se vec profilisao na proteklim izborima i jasno dao do znanja da buducnost BiH vidi jedino kao multinacionalne, multikonfesijske, demokratske i gradjanske zajednice evropskog profila.\nKljucanje u RS\nIpak, poentu svega sto je obelezilo zbivanja u BiH od izbora, cini novembarska eskalacija dvovlasca u politickom i u vojnom vrhu RS, pojacan animozitet dve struje u rukovodstvu RS, koji je bar prividno i privremeno amortizovan smenom u narodu RS, harizmaticnog vojskovodje Vojske RS generala Ratka Mladica, jednog sa top-liste optuzenih za ratne zlocine na Haskom sudu.\nCela prica o sukobu vlasti u RS kulminirala je 28. novembra sturim saopstenjem sa Pala da je izvrsena primopredaja duznosti izmedju komandanta Glavnog staba VRS Mladica i novog nacelnika Generalstaba generala Pere Colica. Mladic se ni ovoga puta nije udostojio da prisustvuje tom cinu, a predsednica RS Biljana Plavsic nije propustila priliku da se umiljatim recima zahvali Mladicu »za sve sto je kao komandant GSS VRS ucinio u cetvorogodisnjem ratu i stvaranju RS«.\nPrica je pocela dvadeset dana ranije (8. 11) objavljivanjem ukaza predsednice Plavsic o kadrovskim promenama u VRS, uz protokolarno izrazenu zahvalnost penzionisanim generalima i samom Mladicu za njihove zasluge.\nU tom periodu od nepune tri nedelje, iz sata u sat, gotovo iz minuta u minut, sa Pala, iz Bijeljine, iz Han Pijeska i Banjaluke, vesti, i saopstenja, su preko svih domacih i stranih agencija sustizale jedna drugu, cesto potpuno protivrecne, nejasne i euforicno formulisane. Mladic i njegova oficirska svita u luksuznoj jazbini Han Pijeska zilavo je cuvala kontrolu, svesni podrske u samoj VRS. Pominjali su i mogucnost otvorenog oruzanog sukoba sa drugom strujom u VRS.\nSve je to za pojedine mirisalo kao uvod za gradjanski rat. U Beogradu se u tim kriticnim danima vlast gotovo nije izjasnjavala, mada su poneki drzavni mediji posredno davali podrsku Mladicevom stabu. U katakombe Han Pijeska otisao je cak i patrijarh Pavle i pitomo saopstio da »treba traziti razumna resenja za nastalu situaciju u interesu srpskog naroda, ocuvanja jedinstva VRS i dostojanstva u odbrambenom ratu«. Od lidera srpske opozicije oglasio se samo predsednik radikala Vojislav Seselj koji je ostro osudio »pokusaj vojnog puca vojne hunte iz Han Pijeska«.\nDrugi vojvoda, onaj iz Tolstojeve, oglasio se tek 28. novembra i to samo posredno kroz interpretaciju pomocnika drzavnog sekretara SAD Dzona Kornbluma, koji je nakon razgovora sa Milosevicem izjavio da predsednik Srbije »ocekuje da ce se Mladic povuci, ali da nije dao nikakve konkretne garancije da ce nesto preduzeti«.\nStvarne uzroke prave politicke papazjanije u RS i sukoba u njenom politickom i vojnom vrhu, mogu se traziti u tri moguce ali ne i jedine varijante. Po prvoj, general Mladic, koji se prema navodno pouzdanim izvorima nalazi u teskom fizickom i psihickom stanju, pokusava da »sacuva obraz« i da se »casno« povuce, ne bi li nekako izbegao ruku pravde Haskog suda. Druga varijanta nagovestava da se on, po ugledu na Radovana Karadzica, koji se pritajio ali sasvim izvesno i dalje vuce konce politike RS, formalno izvuce pa da iz senke i dalje deluje na vojna pa i politicka zbivanja.\nI treca opcija, koju uveliko serviraju mediji bliski oficijelnoj vlasti u Sarajevu, da sve sto se desavalo i desava u RS nije samo puki razlaz vojnog i civilnog vodjstva srpskog entiteta u BiH, personificiran kroz licnosti Mladica i predsednice Plavsic, vec da je u pitanju daleko veci ulog, a to je buducnost srpskog entiteta u BiH. Potku takvoj varijanti cine neke analize po kojima na Palama optuzuju Mladica za lojalnost srbijanskom predsedniku i Beogradu i njegovo suprotstavljanje politici osamostaljivanja RS iza koje stoje Karadzic i Plavsic.\nSve varijante su u igri i verovatno ce nam vrlo bliska buducnost pruziti konkretniji odgovor.


Auto-put od Preljine do Požege: Jedna od najtežih deonica iz vazduha /video/ – Visegradlive.com\nHome / Srbija / Auto-put od Preljine do Požege: Jedna od najtežih deonica iz vazduha /video/\nAuto-put od Preljine do Požege: Jedna od najtežih deonica iz vazduha /video/\n4 sedmice ago\tSrbija 297 Views\nDeonica auto-puta „Miloš Veliki“ od Preljine do Požege je u izgradnji, a trebalo bi da bude završena, prema ugovoru, do 2023. godine. Na toj deonici je i jedna od najvažnijih petlji Pakovraće, kojom će se sa auto-putem povezivati Čačak, Užice, Arilje, Požega i druga mesta zapadne Srbije.\nKako izgleda izgradnje auto-puta od Preljine do Požege kod mesta Pakovraće, gde se gradi petlja i gde će biti i naplatna rampa, zabeleženo je snimkom iz drona.\nIzgradnja deonice Preljina-Požega, koja je duga 30,9 kilometara, započeta je u julu 2019. Kada bude završena, gradovi zapadne Srbije biće preko auto-puta povezani sa Beogradom i drugim delovima Srbije.\nOva deonica jedna je od najkomplikovanijih, budući da čak trećinu dužine čine mostovi i tri tunela, Trbušani (360 metara), Laz (jedna cev 2.640 metara, druga 2.665) i Munjino Brdo (2.755 i 2.735 metara).\nPlanirano je da ova deonica bude povezana i budućim auto-putem do granice sa BiH, kao i do Crne Gore, deonicom Požega-Boljare.\nSrbija počinje da izdaje digitalne sertifikate o vakcinaciji od 1. maja\nCrna Gora je za turiste spremna već za praznike, a u opštini Bar turistička …


“AKO SE SPREMA ZA RAZGOVORE” Vučić: Da obavestim Kurtija | Ekspres.net\n“AKO SE SPREMA ZA RAZGOVORE” Vučić: Da obavestim Kurtija\n“Čuo sam da je novi premijer u Prištini rekao da imamo 33 sporazuma, pa želim da ga obavestim da imamo 48 sporazuma, da bar to zna ako se sprema za razgovore. ”\nTo je izjavio predsednik Aleksandar Vučić na zajedničkoj pres konferenciji sa Oliverom Varhejijem, te istakao da se nada da razgovori Beograda i Prištine mogu da budu ozbiljni razgovori odgovornih ljudi.\nPovezane vesti – Vučić: Srbija može da bira\n“Ja sam surovi realista i veoma pragmatičan. Ne očekujem ništa, nadam se da možemo da imamo ozbiljne razgovore odgovornih ljudi, ali za to su uvek potrebne dve strane”, rekao je Vučić, upitan očekuje li da će sa Aljbinom Kurtijem imati bolju saradnju nego sa prethodnim premijerom u Prištini.\n“Nadam se da će bolje razumeti koliko sporazuma imamo, jer sam čuo da je novoimenovani premijer u Prištini rekao da imamo 33 sporazuma. Želim da ga obavestim da imamo 48 sporazuma, da bar čovek zna koliko sporazuma imamo, jer ako se već spremate za razgovore, da to znate…”, rekao je Vučić.\n“Iako znam da bi ljudi voleli da čuju lošu reč o nekome i to izvuku kao naslov, ne želim to da kažem. Nama otvaranje granica prema Evropi i u regionu znači mnogo, za razvoj ekonomije, ali i u svakom smislu”, rekao je Vučić.\n“Zamislite da iz Srbije, bez bilo kakvih granica idete u bilo koju evropsku zemlju, da to uspemo da ostvarimo za dve, tri, četiri godine.. To je fantastičan uspeh”, dodao je predsednik Srbije.\nVučić je istakao da veruje u ragzovore, kao i u četiri velike slobode – protoka robe, kapitala, usluga i ljudi.\n“Ne očekujem ništa, a nadam se da će to biti dozvoljeno srpskim proizvodima posle godnu i tri-četiri meseca od kada je prekinuta trgovina sa centralnom Srbijom”, rekao je Vučić.\n“A, da vam ne kažem koliko su izgubili Srbi na KiM, a koliko su tek izgubili Albanci na KiM, jer su tu robu ili sličnog kvaliteta negde morali skuplje da nabavljaju, negde da švercovano…”, rekao je Vučić.\nTags Aleksandar VučićAljbin Kurtipredsednik Srbijesporazum\n“SVE JE NA NAMA” Vučić: Ili kompromis ili ćemo uništavati i sebe i jedni druge VUČIĆ O SASTANKU KURTIJA I UGLJANINA: Posledice će biti ozbiljne, poješće jagnje više O PRISLUŠKIVANJU Vučić: Rekao sam istinu, čist sam kao suza STEJT DEPARTMENT: Pompeo Vučiću rekao “uzajamno priznanje”


Šef CIA priznao: Pogrešno smo procenili posledice „arapskog proleća“ - Sputnjik Srbija\n18:11 14.07.2016 (osveženo 18:21 14.07.2016) Preuzmite kraći link\nGovoreći u Institutu Brukings u Vašingtonu, direktor CIA Džon Brenan priznao je da njegov resor apsolutno pogrešno predvideo posledice „arapskog proleća“. Prema podacima obaveštajnih službi, Al Kaida i druge terorističke grupe trebalo je da oslabe zbog talasa protesta. Međutim, kako navodi Brenan, pojavile su se teritorije koje se nalaze van kontrole državne vlasti na kojima se se ukorenili teroristi.\nPodsetimo na saopštenja Vašingtona iz 2011. godine kada je tek počelo „arapsko proleće“.\n„Površina za površinom, grad za gradom, država za državom — ljudi su počeli da traže poštovanje elementarnih ljudskih prava“, izjavio je tada Obama.\nPrema rečima Brenana događaji od 2011. godine koje su odobrili lideri mnogih svetskih zemalja doveli su do jačanja uticaja terorističkih organizacija u čitavom svetu.\nU svom nedavnom govoru, Brenan se dotakao i odnosa SAD i Saudijske Arabije.\n„Treba da naglasim važnost postojećih odnosa sa Saudijskom Arabijom u oblasti strateške obaveštajne službe. Međutim, vi ste u pravu: rukovodstvo ove zemlje je dobilo u nasleđe prilično fundamentalističku, ponegde čak i radikalnu verziju islama“, izjavio je Brenan.\nBrenan je naveo da Rijad pomaže širenju ove konzervativno-radikalne verzije islama. Prema rečima direktora CIA, to pojednostavljuje vrbovanje terorističke organizacije novih kadrova. Ipak, bez obzira na probleme koji nastaju zbog religioznih ubeđenja Saudijske Arabije, Brenan je jasno izjavio da je smatra ključnim saveznicom SAD u borbi protiv terorizma.\nCIA, Džon Brenan, Saudijska Arabija


Udruživanje Atinske i Beogradske berze: Srpske akcije „na izvol‘te“ Goldman Saksu i JP Morganu\nMinistar finansija Siniša Mali rekao je danas da će udruživanje Beogradske berze (BELEX) i Atinske berze (ATHEX) omogućiti pristup velikim međunarodnim inv\n– Ovo strateško partnerstvo omogućiće dalji razvoj Beogradske berze, a investitori, kako strani, tako i domaći, će joj lakše pristupati. Posebno raduje što će ovo partnerstvo omogućiti vidljivost i pristup Beogradskoj berzi velikim međunarodnim investicionim bankama, poput „Goldman Saks“, „JP Morgan“, „UBS“, Kredi Svis“, „Meril Linč“ i njihovim klijentima. Takođe, ono što je veoma važno jeste da će biti poboljšani tehnički i tehnološki kapaciteti Beogradske berze – rekao je ministar Mali.\nVeza i sa Azijom\nPre ove „regionalne“ saradnje Beogradska berza je u martu potpisala Memorantum o razumevanju sa Šangajskom berzom.\nMemorandumom je najavljeno uspostavljanje saradnje jedine srpske i jedne od dve kontinentalne kineske berze, inače četvrte u svetu po kapitalizaciji. Saradnja je planirana u oblastima istraživanja, razvoja proizvoda, razmene iskustava i primera dobre prakse, informacija i kadrova,\nPrema njegovim rečima, udruživanje dve berze je za Republiku Srbiju veoma bitno, s obzirom na to da je u toku izrada strategije razvoja tržišta kapitala.\nJedan od ključnih ciljeva razvoja tržišta kapitala u Srbiji jeste ubrzani rast BDP-a Srbije, jačanje domaće privrede i podizanje životnog standarda građana, kroz omogućavanje novih investicionih mogućnosti kako za domaće, tako i za strane kompanije, pojedince i institucionalne investitore.\n– Ovo je samo nastavak uspešnog unapređivanja finansijskog sistema, kao i jačanje međunarodnog poverenja u ekonomiju Republike Srbije, što je prepoznato od strane međunarodnih finansijskih i poslovnih krugova.\nNastavićemo blisko da sarađujemo sa Beogradskom berzom, a sa novim partnerima stvoriće se efikasnije i pristupačnije tržište kapitala u Republici Srbiji, koje ima sve osnove za ubrzani rast – rekao je Siniša Mali.\nAtinska berza je dobila saglasnost Komisije za hartije od vrednosti Republike Srbije za sticanje 10,24 odsto ukupnog broja akcija Beogradske berze. Istovremeno, Beogradska berza, kao organizator tržišta, donela je odluku o unapređenju svoje trgovačke platforme i prenosu trgovačkih aktivnosti na platformu Atinske berze, unapređujući na taj način likvidnost i raspon usluga zajedničke trgovačke platforme.\nU narednoj fazi, Beogradska i Atinska berza će blisko sarađivati sa Ministarstvom finansija u pravcu dalje strategijskog razvoja srpskog tržišta kapitala, a kroz uvođenje novih proizvoda i usluga koji će obezbeđivati podršku protoku kapitala od investitora, domaćih i međunarodnih, ka izdavaocima listiranim na Beogradskoj berzi.\nBeogradska berza je jedini organizator tržišta hartija od vrednosti u Srbiji. Obezbeđuje efikasan i transparentan mehanizam listiranja za kompanije, a brokerskim kućama i investitorima nudi platformu za trgovanje hartijama od vrednosti. Pored toga, BELEX nudi usluge koje uključuju diseminaciju tržišnih podataka, razvoj i kreiranje indeksa i edukativne treninge.\nAtinska berza kontinuirano učestvuje u finansijskom i poslovnom razvoju tržišta kapitala. ATHEX grupa je, takođe, deo ŠE inicijative i radi na izgradnji kapaciteta kada su u pitanju problemi održivosti i promocija dugoročno održivog investiranja na tržištu kapitala.\nBeogradska berza berze Siniša Mali


UPALIO SE ALARM: Beograd prezagađen, hitna sednica štaba za vanredne situacije! - Naša Borba\nUPALIO SE ALARM: Beograd prezagađen, hitna sednica štaba za vanredne situacije!\nPredsednik Centra za lokalnu samoupravu Nikola Jovanović zatražio je danas od gradonačelnika Zorana Radojičića hitno sazivanje sednice štaba za vanredne situacije zbog „alarmantne, a sada već hronične katastrofalne situacije u vezi sa zagađenjem vazduha u Beogradu“, na kojoj bi se donele mere za smanjenje zagađenja, saopšteno je iz CLS.\novanović je u pisanoj izjavi naveo da CLS, u cilju smanjenja zagađenja, predlaže da Gradski štab za vanredne situacije zatraži gašanje svih gradskih kotlarnica na ugalj i mazut, kao i besplatan priključak domaćinstvima na daljinsko grejanje, ili maksimalni podsticaji za prelazak na energetski prihvatljivije kotlove.\nMeđu merama koje CLS predlaže za smanjenje zagađenja su i vanredne inspekcije autobusa koji se koriste u javnom prevozu zato što, pored toga što učestvuju u zagadjenju, CLS ima informacije „da mnogi privatni prevoznici skidaju filtere sa svojih vozila“. Nikola Jovanović FOTO: ATA Images\n– Podsećamo da smo uputili zvaničan zahtev gradonačelniku i njegovom zameniku da se ugasi najštetnija kotlarnica u Ulici 27. marta, za koju imamo informaciju da je naloženo gašenje još pre tri godine od strane nadležnog Sekretarijata – naveo je Jovanović.\nKako piše u saopštenju, „utvrđeno je da je virus korone opasniji u mestima gde je zagađenje veće“, te u vezi toga CLS smatra da je „u vremenu vrhunca epidemije korone, ponašanje gradske uprave u vezi sa zagađenjem predstavlja zločin prve kategorije protiv građana“.\nPrethodni tekst(VIDEO) POSKUPLJUJE TV PRETPLATA: Vučićevo samo preko mene mrtvog, očigledna laž!\nSledeći tekstVUČIĆ U PANICI: Uključuje se i FBI? Svi putevi vode ka Beogradu!


Srbija i EU: Važno pregovaračko poglavlje o politici zapošljavanja još uvek čeka otvaranje | Media Start Info\nSrbija i EU: Važno pregovaračko poglavlje o politici zapošljavanja još uvek čeka otvaranje\n29. oktobra 2020. 28. oktobra 2020. autor Miljan Paunović\nSrbija na putu do ulaska u Evropsku uniju ima još mnogo posla, posebno kada su pregovaračka poglavlja u pitanju.\nU okviru projekta „Puls Evrope – medijske posete EU“ istraživali smo dokle se uopšte stiglo sa Poglavljem 19 koje se odnosi na socijalnu politiku i politiku zapošljavanja. Poglavlje19 je od posebnog značaja s obzirom da se odnosi na pitanja zaposlenja, održivosti radnih mesta, socijalnog dijaloga i zaštite, diskriminacije na radu, i od velike je važnosti za buduće članstvo Srbije u EU.\nNaša sagovornica Nataša Vučković iz fondacije Centar za demokratiju i koordinatorka Radne grupe Nacionalnog konventa o Evropskoj uniji za Poglavlje 19, kaže da je usvajanje Akcionog plana za ovo poglavlje u maju mesecu ove godine prošlo „prilično nečujno“.\n– U javnosti nije bilo većih rasprava na ovu temu, a razlozi zbog koga se kasnilo sa donošenjem Akcionog plana su nacrti koje je nadležno ministarstvo dostavljalo Evropskoj komisiji (EK). U toj razmeni nacrta prošlo je nekoliko godina, tri nacrta su urađena, da bi na kraju bio usvojen ovaj poslednji – priča naša sagovornica.\nFoto: Nataša Vučković/Privatna arhiva\nPrema njenim rečima, tek treba da se vidi na koji način će ovaj akcioni plan da bude primenjen.\n– Možemo da postavimo pitanje da li je uopšte u akcionom planu ocena o stepenu usaglašenosti domaćih propisa sa pravnim tekovinama EU ispravna, s obzirom da prema našem mišljenju u akcionom planu preovladavaju vrlo paušalne ocene. Poput one da je Zakon o radu je u ’značajnoj meri usaglašen’ ili one da je Zakon o bezbednosti na radu u ’velikoj meri usklađen’ sa propisima Evropske unije. S druge strane kada pogledamo Izveštaj o skriningu možemo da primetimo da je u oblasti radnog prava potrebno sprovesti značajan broj važnih prilagođavanja nacionalnog zakonodavstva, da bi postojala pravna usaglašenost u ovoj oblasti. Ista ocena data je i za oblast zdravlja i bezbednosti na radu – objašnjava Vučkovićeva.\nFoto: “ Puls Evrope – Medijske posete EU – Zoom intervjui/razgovori\nTakođe naša sagovornica navodi da su nacrtom zakona o izmenama i dopunama Zakona o zabrani diskriminacije obuhvaćene relevantne direktive, međutim ovim nacrtom nije predviđeno potpuno usklađivanje sa direktivama, ni potpuno usklađivanje sa direktivama iz oblasti stanovanja i samozapošljavanja.\n– Ovim nacrtom takođe nije regulisana jedna veoma važna oblast, a to je prilagođavanje zapošljavanja osoba sa invaliditetom, koja se reguliše Zakonom o zabrani diskriminacije, ali i Zakonom o profesionalnoj rehabilitaciji i zapošljavanju osoba sa invaliditetom. U Akcionom planu to nije ni pomenuto, što ukazuje da će biti velikih problema u ovom segmentu – objašnjava naša sagovornica i kaže da je prilikom navođenja propisa načinjeno mnogo pravopisnih i materijalnih grešaka.\n– Mi smo imali jako mnogo primedbi na ranijim sastancima sa predstavnicima pregovaračkog tima za Poglavlje 19, ali nijedna od naših primedbi nije usvojena. Nisu jasno definisane ni nadležnosti u smislu koji će tačno organi sprovoditi određene aktivnosti i reforme u ovoj oblasti. Postoje takođe i nedoslednosti u nadležnosti, na šta smo mi (Konvent, prim, aut.) dali jako mnogo komentara – kaže Vučkovićeva.\nProblem ovog Akcionog plana je i vreme njegove izrade od četiri godine, kao i nedovoljna transparentnost, ali i to što nije bilo šire debate, kao i uključenosti predstavnika civilnog društva i nezavisnih eksperata. Zbog toga ovaj akcioni plan ima nedostatke.\nVučkovićeva kaže i to da veliki broj komentara civilnog društva i socijalnih partnera nije uvažen te su u Akcionom planu ostali brojni nedostaci koji neće samo ugroziti njegovo sprovođenje već i kvalitet usaglašavanja domaćih propisa sa propisima EU.\nAkcioni plan bi prema svemu navedenom trebalo da bude predmet revizije kako bi se uklonili svi nedostaci u saradnji sa Evropskom komisijom. Takođe bi trebalo uraditi revitalizaciju programa zapošljavanja i socijalne politike na osnovu nacionalnog strateškog dokumenta koji je usvojen 2016. godine.\n– Taj strateški dokument zahteva revitalizaciju i ažuriranje, jer ga treba uskladiti sa socijalnim pravima koje je propisala Evropska unija. Mi u ovom trenutku nemamo sličan dokument – kaže Vučkovićeva.\nDiskriminacija na radu u Evropskoj uniji je striktno zabranjena, te bi poglavlje 19 trebalo da koordinira i sa poglavljem 23 (Pravosuđe i osnovna prava).\n– Mi iz Centra za demokratiju zalažemo se da se zajedno čitaju poglavlja 19 i 23. Zbog toga što se u praksi dešava da diskriminacija na radu nema tu vrstu pažnje kao neke druge vrste diskriminacija koje više govore o ljudskim pravima, političkoj ugroženosti itd. U godišnjem izveštaju zaštitnika građana možemo da vidimo priličan broj žalbi u vezi sa kršenjem ljudskih prava i diskriminacijom na radu. Zato nam je važan dobar program reformi zapošljavanja i socijalne politike, kao i razvijen socijalni dijalog – ističe naša sagovornica.\nU ovogodišnjem Izveštaju Evropske komisije za Srbiju koji se odnosi na Poglavlje 19, navodi se da je „Srbija je umereno pripremljena u oblasti socijalne politike i zapošljavanja i da je postigla ograničen napredak u daljem usklađivanju zakonodavstva u ovoj oblasti sa pravnim tekovinama EU“.\nTakođe se ističe da u pogledu prošlogodišnjih preporuka Komisije, izdvajanja iz budžeta za aktivne politike tržišta rada neznatno su se povećala u 2019. godini. Međutim, ponovo su se smanjila u 2020. godini, te su suviše mala da obuhvate sve one koji traže posao. Srbija u narednom periodu treba da usmeri socijalnu politiku na mlade, žene i dugoročno nezaposlene, da ojača dvostrane i trostrane socijalne dijaloge i da obezbedi doslednu primenu zakonodavstva u oblasti rada i socijalne zaštite, navodi se u ovom izveštaju.\nKada će biti otvoreno Poglavlje 19 je pre svega političko pitanje, odnosno volje onih koji su na vlasti u datom trenutku da usklade oblast socijalne politike i zapošljavanja prema propisima Evropske unije. Nadamo se da im neće trebati isti broj godina koliko je trebalo da se izradi akcioni plan.\nTagovi EU u Srbiji, Evropska komisija, evropske integracije, istraživanje, Poglavlje 19, Puls Evrope - Medijske posete EU, Srbija\nPrethodna vestUPK: „Ispunjeni su uslovi da se u Srbiji proglasi vanredna situacija zbog epidemije“\nSledeća vestDoktori otkazuju abortuse: Žene u Poljskoj najavile „Veliki marš“ u Varšavi\nPoglavlje 19 još čeka na otvaranje - EU Delegacija u Srbiji\n[…] pravna usaglašenost sa tekovinama Evropske unije, kaže Vučković. Pročitajte više u članku objavljenom na portalu Media Start Info kao poslednjem u serijalu nastalom u okviru projekta […]\n16. marta 2021. u 12:49 pm


Skoplje: Uhapšeni islamisti danas pred sudijom\nDvadeset sledbenika radikalnog islama uhapšenih u akciji makedonske policije "Monstrum" biće danas izvedeni pred skopski Krivični sud, gde se očekuje da im bude izrečena mera pritvora.\nMakedonsko Ministarstvo unutrašnjih poslova podneće krivičnu prijavu za terorizam protiv svih za koje postoje dokazi da su učestvovali u ubistvu petorice Makedonaca kod Smiljkovskog jezera nedaleko od Skoplja, javljaju makedonski mediji.\nPolicija je cele noći saslušavala uhapšene, medu kojima su i dve osobe za koje se veruje da su direktni izvršioci stravičnog zločina kod Smiljkovskog jezera.\nVećina od 20 uhapšenih u jučerašnjoj policijskoj akciji su makedonski državljani i pripadnici ekstremističke grupe iz Skoplja.\nMakedonski ministar unutrašnjih poslova Gordana Jankulovska potvrila je juče novinarima da postoje materijalni dokazi da se među 20 radikalnih islamista nalaze i počinioci petostrukog ubistva kod Skoplja.\nPrilikom pretresa 26 objekata, od kojih je većina u Skoplju, pronađena je velika količina oružja, literature koja ukazuje na ideološku pripadnost uhapšenih i drugi predmeti koji bi mogli da budu korišćeni pri izvršavanju krivičnih dela.\nJankulovska je rekla da je motiv ubistva petorice muškaraca kod Smiljkovskog jezera sredinom aprila najverovatnije bilo izazivanje nesigurnosti i straha kod stanovništva.\nOna je navela da su neki od privedenih radikalnih islamista bili na ratištima u Avganistanu i Pakistanu i da su borili protiv međunarodne koalicije koju vodi NATO.


Može li Kosovo da tuži Srbiju za genocid? - Pavle Kilibarda - Peščanik\nU utorak 26. maja kosovski ministar spoljnih poslova Hašim Tači je u Savetu bezbednosti Ujedinjenih nacija izjavio da Kosovo sprema tužbu protiv Srbije za navodni genocid počinjen tokom sukoba na Kosovu 1998-1999. godine. On je rekao da će se Kosovo uskoro obratiti Međunarodnom sudu pravde. Ova izjava je izazvala burne reakcije i sa srpske i sa albanske strane. Da li Kosovo zaista može da sprovede svoju nameru?


SPS: Nismo razgovarali o lokalu\nB92 - 28.06.2009\nBeograd -- Koalicija SPS-PUPS-JS nije razgovarala, niti je dobila poziv za razgovore o formiranju lokalne vlasti, kaže portparol SPS-a Đorđe Milićević. Milićević je rekao da je ta koalicija spremna da razgovara sa svim strankama koje su osvojile odbornička mesta i da će učiniti sve što je u ...\nSPS: Naša koalicija nije pregovarala o lokalu\nBlic - 28.06.2009\nPortparol Socijalističke partije Srbije Đorđe Milićević izjavio je danas da koalicija SPS-PUPS-JS još nije razgovarala, niti je dobila ikakav poziv za razgovore o konstituisanju i formiranju vlasti u opštinama Zemun, Voždovac i Kosjerić, gde su 7. juna održani vanredni lokalni izbori.\nKosovo se ne brani u Zemunu i Voždovcu\nBlic - 27.06.2009\nPredsednik Srbije i Demokratske stranke Boris Tadić izjavio je da vladajuća koalicija na republičkom nivou neće biti destabilizovana ako se na lokalnom nivou postignu dogovori opozicije s nekim vladajućim strankama. - Važno je da se izbegne maltretiranje građana izlaskom na nove izbore - rekao je ...\nTrivan: Vladajuća koalicija "apsolutno stabilna"\nPortparol Demokratske stranke Jelena Trivan izjavila je danas da rezultati izbora u opštinama Voždovac i Zemun ne govore ni o kakvim trendovima koji bi se mogli preslikati na republički nivo, i da koalicije koje se u ovom trenutku pokušavaju sklopiti ne ukazuju na budućnost političke scene u Srbiji.\nKruševac dobio novu lokalnu vlast\nB92 - 27.06.2009\nKruševac -- Posle višenedeljnih pregovora, juče u Kruševcu promovisana nova gradska koalicija koju će u narednom periodu činiti DS, G17 plus i koalicija okupljena oko SPS. Predstavnici kruševačkih odbora Liste za evropsku Srbiju, SPS-PUPS, G17 plus i Jedinstvene Srbije potpisali su juče u Kruševcu ...\nNova vlast prvo kontroliše budžet\nKruševac - Predstavnici odborničkih grupa „Za evropsku Srbiju“, SPS-PUPS, G17 plus i Jedinstvene Srbije potpisali su dugo najavljivani koalicioni sporazum o formiranju organa Skupštine grada Kruševca, javnih preduzeća i ustanova.\nKoštunica bi opet na čelo opozicije\nBlic - 26.06.2009\nVojislav Koštunica, lider DSS, preko dogovora sa Tomislavom Nikolićem, liderom SNS, o vlasti u beogradskoj opštini Zemun pokušava da okupi nacionalnu opoziciju i da se vrati na mesto njenog lidera. Velika igra na prostoru male opštine teško može da ugrozi vladajuću većinu i dovede do vanrednih ...\nTadić: Koalicija nije ugrožena\nB92 - 26.06.2009\nBeograd -- Lider DS-a Boris Tadić kaže da republička vlast neće biti ugrožena ako socijalisti sa naprednjacima i narodnjacima formiraju vlast u Zemunu i Voždovcu. Odgovarajući na pitanja novinara, predsednik Srbije i lider Demokratske stranke Boris Tadić je i oštro kritikovao lidere opozicije koji, ...\nVučić: Dogovor sa SPS-PUPS-JS i DSS\nOd ponedeljka ćemo zvanično stupiti u kontakt sa Socijalističkom partijom Srbije (SPS) u cilju formiranja lokalne vlasti u opštinama Zemun i Voždovac, izjavio je danas zamenik predsednika Srpske napredne stranke (SNS) Aleksandar Vučić.\nMarković: Neprihvatljivi principi\nB92 - 25.06.2009\nBeograd -- Lider Jedinstvene Srbije Dragan Marković Palma poručio je da za koaliciju SPS-PUPS-JS nisu prihvatljivi principi koje su usaglasili lideri DSS-a i SNS-a. “Za SPS-PUPS-JS je, pre svega, neprihvatljivo raspisivanje izbora, referendum za ulazak u NATO, a i kakve veze ima Kosovo sa ...\nDogovor sa naprednjacima važi i za vanredne izbore\nBlic - 25.06.2009\nKoalicija naprednjaka i narodnjaka skoro da je dogovorena jer došlo je do značajnog napretka i našli smo zajednički interes. U naredna dva-tri dana ostalo je još da se porazmisli o svemu i početkom naredne nedelje trebalo bi sve da bude poznato, kaže za „Blic“ lider Nove Srbije Velimir Ilić.\nKoštunica: BiH da ne uđe u NATO\nBeograd -- Interes Srbije je da Republika Srpska i BiH ostanu izvan NATO pakta, saopštio je lider DSS-a Vojislav Koštunica. Demokratska stranka Srbije saopštila je da je Predsedništvo Bosne i Hercegovine 10. juna usvojilo zaključak o upućivanju zahteva te države za članstvo u NATO.\nAntić: Otvoreni smo za pregovore\nB92 - 24.06.2009\nBeograd -- Koalicija SPS-PUPS-JS je spremna da sa svim partijama koje imaju odbornike u Zemunu, Voždovcu i Kosjeriću razgovara o formiranju vlasti, kaže Aleksandar Antić. Antić je izjavio za B92 da su se lideri koalicije SPS-PUPS-Jedinstvena Srbija dogovorili da će jedinstveno nastupati u svim ...\nDSS hoće sa SNS i SPS\nBlic - 24.06.2009\nLideri SNS i DSS Tomislav Nikolić i Vojislav Koštunica juče su se načelno dogovorili o saradnji te dve stranke u opštinama Voždovac i Zemun, ali je Koštunica zatražio dva dana za razgovore s predstavnicima radikala, saznaje „Blic“ od izvora bliskog pregovorima.\nNikolić: Očekujem vanredne izbore do kraja godine\nPredsednik Srpske napredne stranke Tomislav Nikolić izjavio je danas da su toj stranci kao koalicioni partner na lokalnom nivou prihvatljive sve stranke, a da je Demokratska stranka u tom smislu za naprednjake "krajnja varijanta".\nDogovor SNS-a i DSS-a\nB92 - 23.06.2009\nBeograd -- Predsednik SNS-a Tomislav Nikolić kaže da je sa liderom DSS-a Vojislavom Koštunicom dogovorena saradnja između te dve stranke na lokalnom i republičkom nivou. "Pokrenuli smo mnogo pitanja, mnogo tema, dogovorili principe na kojima ćemo zasnivati buduću saradnju, a i saradnju oko ...\nNikolić razgovarao sa Koštunicom\nB92 - 22.06.2009\nBeograd -- Predsednik SNS-a Tomislav Nikolić izjavio je da je razgovarao sa liderom DSS-a Vojislavom Koštunicom o mogućem formiranju koalicije u dve beogradske opštine. Nikolić je naveo da očekuje da će se predstavnici tih stranaka sastati sutra ili narednih dana.\nAntić: Istupanje PUPS-a iz koalicije neprihvatljivo\nBlic - 22.06.2009\nPredsednik gradskog odbora SPS- a Aleksandar Antić izjavio je danas da je za tu stranku istupanje PUPS-a iz koalicije SPS-PUPS-JS, nakon održanih lokalnih izbora- neprihvatljivo. "Suština predizborne koalicije je u zajedničkom nastupu, a za SPS je neprihvatljivo da se članovi koalicije nakon ...\nVlast SNS u Zemunu zavisi od DSS\nLider naprednjaka Tomislav Nikolić žuri da pobedu na lokalnim izborima na Voždovcu i u Zemunu, održanim pre dve nedelje, pretvori u konkretnu vlast, ali mu niko od potencijalnih partnera ne pomaže da taj posao obavi onoliko brzo koliko bi hteo, kako bi se oslobodio imidža političara koji ne uspeva ...


Rezultati pretrage za: Vlada Kosova\nVlada Kosova se obavezala da će sprovesti sve obaveze koje se odnose na sporazume proistekle iz Briselskog dijaloga, to je potvrđeno u Nacionalnom programu za sprovođenje Sporazuma o stabilizaciji i pridruživanju (SSP) 2020-2024, koji je odobren prošle nedelje u vladi, prenosi Koha.\nMustafa: Alarmantne dileme Samoopredeljenja o odluci suda\nLider Demokratskog saveza Kosova (DSK) Isa Mustafa izjavio je da su alarmantne dileme Pokreta Samoopredeljenje u vezi sa poštovanjem odluke koju će Ustavni sud doneti o dekretu predsednika privremenih prištinskih institucija Hašima Tačija.\nKoha: Visoki zvaničnici DSK nezadovoljni najavljenom koalicijom\nNakon određivanja privremene mere na uredbu predsednika Kosova Hašima Tačija za sastav nove kosovske vlade, Demokratski savez Kosova (DSK) je odložio objavljivanje imena ministara a za sastav kabineta ova stranka će sačekati konačnu odluku Ustavnog suda koja bi trebalo da bude doneta tokom ovog meseca, piše Koha.\nKurti: Obratićemo se Ustavnom sudu, Tačijeva odluka bez presedana\nVršilac dužnosti premijera Aljbin Kurti uporedio je odluku predsednika Kosova Hašima Tačija, da mandat za sastav nove vlade poveri bilo kojoj partiji koja obezbedi većinu u Skupštini Kosova, sa podzemljem. Kurti je na vanrednoj konferenciji za novinare izjavio će se povodom ove odluke predsednika Kosova obratiti Ustavnom sudu.\nPredsednik privremenih prištinskih institucija Hašim Tači napisao je na Tviteru da će Kosovo u narednim danima dobiti novu vladu, da nema raspuštanja parlamenta, niti novih izbora.\nKurti Tačiju: Nemaš prava da kažeš da smo odbacili predlog\nLider Samoopredeljenja Aljbin Kurti odgovorio je na pismo koje mu je danas uputio predsednik privremenih prištinskih institucija Hašim Tači u kojem tvrdi da je ta stranka odustala od imena mandatara za sastav nove vlade, i poručio mu da ni u kom slučaju nije odbacio zahtev ili predlog za mandatara.\nKurti sa diplomatskim predstavnicima na Kosovu o merama tokom epidemije\nVršilac dužnosti kosovskog premijera Aljbin Kurti razgovarao je sa diplomatskim predstavnicima u Prištini o situaciji na Kosovu u toku epidemije Kovid-19 i merama koje je vlada preduzela.\nHadžiu: Sledeće nedelje biće formirana nova vlada i to bez Samoopredeljenja\nNovinar Baton Hadžiu izjavio je da će nova kosovska vlada biti formirana sledeće nedelje i da će Samoopredeljenje ostati u opoziciji, prenosi Ekonomia Onlajn.\nOdluke kosovske vlade u vezi sa koronavirusom ostaju na snazi do 6. aprila\nVlada Kosova donela je odluku da do 6. aprila ostaju na snazi mere usmerene na sprečavanje i kontrolu širenja koronavirusa, prenosi Ljajmi.\nKurti razrešio Avdulaha Hotija sa mesta potpredsednika vlade\nVršilac dužnosti premijera Aljbin Kurti razrešio je kasno sinoć Avdulaha Hotija sa mesta potpredsednika kosovske vlade, piše RTK.\nSpecijalni izaslanik Bele kuće za dijalog između Kosova i Srbije Ričard Grenel podržava održavanje sutrašnjeg zasedanja Skupštine Kosova gde će se raspravljati o izglasavanju nepoverenja vladi Aljbina Kurtija.\nAmerički ambasador u Prištini Filip Kosnet izrazio je zadovoljstvo što će sutra biti održana vanredna sednica kosovskog parlamenta, na kojoj će se glasati o poverenju vladi Aljbina Kurtija.\nMustafa: Sad vidim kolika greška je bila koalicija s Kurtijem\nPredsednik Demokratskog saveza Kosova Isa Mustafa izjavio je danas da, u situaciji borbe protiv širenja koronavirusa i kako se ponaša vlada premijera Kurtija, vidi kolika je bila greška i njegova i stranke kad su pristali na koaliciju sa Pokretom Samoopredeljenje.\nPriština ukinula takse na sirovine, kosovska vlada na klimavim nogama\nPriština je ukinula taksu na sirovine iz centralne Srbije i BiH, dok se od prvog aprila očekuje ukidanje nameta na svu robu i proizvode. Vlada je odluku donela u očekivanju vanredne sednice kosovske skupštine na kojoj će se raspravljati o njenom padu.\nPada li Kurtijeva vlada mesec i po dana od formiranja\nDemokratski savez Kosova pokrenuće inicijativu za izglasavanje nepoverenja i zbacivanje vlade koju vodi Aljbin Kurti, samo mesec i po dana od njenog formiranja. Kurti je sa mesta ministra unutrašnjih poslova smenio Agima Veljijua, potpredsednika Demokratskog saveza, zbog kako tvrdi širenja panike i insistiranja da na Kosovu bude uvedeno vanredno stanje zbog koronavirusa.\nKurti: Morao sam da smenim Veljiua jer je izdao policiju i građane, neću popustiti pritisku Srbije\nPremijer Kosova Aljbin Kurti izjavio je večeras na konferenciji za novinare da nije bilo potrebe da se raspravlja o zahtevima predsednika Kosova Hašima Tačija o uvođenju vanredne situacije na Kosovu povodom koronavirusa i dodao da je ministar unutrašnjih poslova Agim Veljiu smenjen jer je dizao paniku oko obolelih od koronavirusa. Kurti je, takođe, naglasio da veruje da je njegov stav oko taksi ispravan i da neće popustiti pritisku Srbije.\nHoti: Kurti danas nije smenio Veljiua, već samog sebe\nZamenik kosovskog premijera Avdulah Hoti reagovao je nakon smene ministra unutrašnjih poslova Agima Veljiua od strane premijera Aljbina Kurtija, ocenivši da je Kurti tako smenio sebe, a ne Veljiua.\nVeljiu ne prihvata razrešenje\nKosovski ministar Agim Veljiu izjavio je da ne prihvata razrešenje, nazvavši odluku premijera Aljbina Kurtija “lukavom i prevarantskom”.\nHadžiu: Odluke Vlade Kosova obavezujuće za sve\nMinistarka pravde Aljbuljena Hadžiu poručila je da su preduzete mere Vlade Kosova, koje se odnose na sigurnost građana zbog rizika od koronavirusa, obavezujuće za sve.\nVlada Kosova je na telefonskoj 11. sednici, sazvanoj od strane kosovskog premijera Aljbina Kurtija, a na zahtev ministra zdravlja Arbena Vitije, odlučila da proglasi vanredno stanje u javnom zdravlju.\nNa Kosovu još četvoro zaraženo koronavirusom, ukupno devet\nBroj zaraženih koronavirusom na Kosovu porastao je na devet, nakon što su danas otkrivena 4 nova slučaja, javlja RTK.\nVlada Kosova uvodi nove mere uključujući i odlaganje isplate kredita\nZamenik premijera Kosova Avdulah Hoti najavio je danas da će kosovska Vlada preduzeti nove mere čija se primena očekuje narednih dana kako bi se Kosovo lakše suočilo sa trenutnom situcijom zbog epidemije koronavirusa.\nKurti: Postepena zamena taksi kojom bi se stvorilo poverenje u nastavak dijaloga\nKosovski premijer Aljbin Kurti u obraćanju poslanicima tokom vanrednog zasedanja Skupštine Kosova više puta je ponovio stav da takse na robu iz Srbije i BiH neće biti ukinute bez mera reciprociteta, da to nije antiamerički stav, te da se zalaže za dobre odnose i sa SAD i sa EU u cilju daljih evrointegracija Kosova i članstva u NATO.\nIl Rugova imenovan za zamenika ministra kulture\nKosovski premijer Aljbin Kurti imenovao je Ila Rugovu za zamenika ministra u Ministarstvu kulture, omladine i sporta.\nKurtijeva vlada postavila dve crvene linije u dijalogu Beograda i Prištine\nKosovska vlada postavila je dve crvene linije u dijalogu o normalizaciji odnosa između Kosova i Srbije - tema dijaloga ne mogu biti pitanja vezana za teritorijalni integritet i suverenitet i neće se raspravljati o pitanjima koja se tiču regulisanja i unutrašnjeg funkcionisanja Kosova.\nVeselji: Mesec dana rada vlade – dva povlačenja priznanja Kosova\nLider Demokratske partije Kosova Kadri Veselji kritikovao je rad vlade Aljbina Kurtija navodeći da je bilo propusta u spoljnoj politici ali i na unutrašnjem planu.\nKurti: Vlada je napravila program koji će transformisati život na Kosovu\nKosovski premijer Aljbin Kurti saopštio je, nakon jučerašnje sednice, da je Vlada Kosova napravila program za period od sledeće četiri godine koji će transformisati život ljudi na Kosovu.\nKurti imenovao Ljuana Daljipija za šefa kabineta\nKosovski premijer Aljbin Kurti imenovao je danas za glavnog savetnika i šefa svog kabineta Ljuana Daljipija.\nPredsednica Skupštine Kosova Vjosa Osmani nema detaljne informacije u vezi sa sporazumom o železnici potpisanim u Berlinu između Kosova i Srbije, izveštava Ekonomija Onlajn i kaže da sporazum nije prosleđen Skupštini Kosova te da ga ne može komentarisati dok ne pogleda sadržaj.\nOdalović: Ukidanje takse veliki izazov za Kurtija\nGeneralni sekretar Ministarstva spoljnih poslova Veljko Odalović rekao je da je najvažnije da prištinske takse budu ukinute i da se stvore uslovi da se dijalog nastavi. Ovo je trenutak za Aljbina Kurtija da smogne snage, bez obzira na najavljene proteste i otpore, da ukine taksu, kaže Odalović, dodajući da je to veliki izazov.\nKurti preuzeo mandat za novu Vladu Kosova\nPremijer Kosova Aljbin Kurti zvanično je danas preuzeo mandat koji mu je u 11 sati predao Bedžet Pacoli jer je bivši predsednik Vlade Ramuš Haradinaj u SAD.\nPrese: Večiti buntovnik Kosova postao premijer\nPre par godina je "večiti buntovnik" Aljbin Kurti u parlamentu bacao suzavac, a sada borac protiv establišmenta treba da vodi vlast na Kosovu, ističe bečki dnevnik "Prese" u tekstu o izboru nove vlade.\nDrecun: Kurti je nezrela politička ličnost koja ne skriva velikoalbanske ciljeve\nPredsednik Odobra za Kosovo i Metohiju Milovan Drecun rekao je da je Aljbin Kurti nezrela politička ličnost koja istrajava na ekstremnim političkim stavovima i biće teško razgovarati sa takozvanom vladom u Prištini.\nPredsednik privremenih prištinskih institucija Hašim Tači ocenio je večeras povodom formiranja nove vlade, da je pred Prištinom veliki broj izazova.


Miler optužuje GRU da je ukrala podatke sa servera demokrata - 18.04.2019, Sputnik Srbija\nAmerički specijalni tužilac u izveštaju, čiju je redigovanu verziju objavilo Ministarstvo pravde SAD, tvrdi da je moguće da su saradnici Državne obaveštajne... 18.04.2019, Sputnik Srbija\nrusija, vesti, svet, hilari klinton, donald tramp, robert miler\n18:48 18.04.2019 (Osveženo: 19:23 18.04.2019)\n„GRU je, očigledno, skinula i prenela 70 gigabajta informacija s tog servera“, napisano je u izveštaju.\nDodaje se da je GRU, takođe, „ukrala dokumente sa servera Nacionalnog komiteta Demokratske partije“, koje je, kako je navedeno, 22. aprila 2016. godine prenela na svoje kompjutere. „Ukradeni dokumenti su sadržali kompromitujuće informacije o kandidatu Donaldu Trampu“, navedeno je u izveštaju.\n„Saradnici odeljenja 26165 su, očigledno, ukrali hiljade elektronskih pisama i priloga koje je kasnije objavio ’Vikiliks‘ 2016. godine“, piše u izveštaju.\nMiler je u izveštaju naveo da se Rusija u američki izborni proces mešala kroz aktivnosti na društvenim mrežama i hakerske napade.\n„Agencija za internet-istraživanja je izvodila najranije operacije ruskog mešanja koje su otkrivene istragom — kampanju na društvenim mrežama usmerenu na to da se isprovociraju i preuveličaju nesuglasice u američkom društvu“, navedeno je u izveštaju.\nIstovremeno, kako je saopšteno, kada su se operacije Agencije za internet-istraživanja usredsredile na podršku Trampovoj kandidaturi početkom 2016. godine, ruska Vlada je primenila drugu formu mešanja — hakerske napade i objavljivanje hakerskog materijala koji šteti kampanji Hilari Klinton.\nMiler u izveštaju saopštava da je Rusija želela da Donald Tramp bude izabran za predsednika, ali da „istraga nije otkrila da su članovi Trampove kampanje bili u zaveri ili da su koordinisali dejstva s ruskom Vladom“.\nZa „zaveru protiv SAD“ i krađu optuženi su grupa Rusa i tri ruske kompanije. Protiv niza Trampovih pristalica i bivših članova njegovog predizbornog štaba podignute su optužnice, ali nijedna od njih nije povezana sa „ruskom zaverom“. Ruske vlasti kategorički negiraju umešanost u američke predsedničke izbore 2016. godine, kao i zaveru s Trampom.


NEIGHBORS - konkurs - KROKODIL\nNEIGHBORS – konkurs\nKonkurs za učešće srpskih autora u rezidencijalnom programu u Prištini\nPozivaju se pisci iz Republike Srbije da se u periodu od 15. februara do 20. marta 2014. prijave za učestvovanje u rezidencijalnom programu srpsko-kosovskog kulturnog projekta NEIGHBORS koji je nastao u saradnji Udruženja KROKODIL iz Beograda i Qendra Multimedia iz Prištine.\nStipendije se raspisuju za tri jednomesečna boravka u rezidenciji za pisce Qendra Multimedia u Prištini. Rezidencijalni boravci planirani su za sledeće mesece: maj, juni i oktobar 2014.\nUz boravak u opremljenom stanu u Prištini, projekat NEIGHBORS odabranom piscu obezbeđuje pokrivene putne troškove i mesečnu stipendiju od 700 evra neto.\nPrijave mogu slati autori proznih dela, pesnici, dramaturzi i esejisti-kolumnisti.\nOdabrani pisci će učestvovati u aktivnostima projekta NEIGHBORS čija je namera da doprinese stvaranju novih prijateljstava i saradnji između relevantnih aktera na kulturnim i konkretnije književnim scenama u Srbiji i na Kosovu. Uz aktivno učešće u aktivnostima vezanim za navedeni projekat (festivali, literarni tandemi, tribine, medijska gostovanja, javne diskusije itd.) odabrani autori će vreme provedeno u Prištini koristiti takođe za rad i upoznavanje s kulturnim životom grada, a pored toga će imati predstavljanja kako u Prištini tako i u drugim gradovima Kosova.\n– biografiju (max.1 stranica)\n– punu adresu (kontakt telefon i e-mail adresa)\n– popis objavljenih dela – max. 2 stranice\n– kratak opis plana rada u Prištini (max. 1 stranica)\n– pismo preporuke izdavača ili udruženja pisaca\nAplikacije poslati putem elektronske pošte na adresu: festivalkrokodil@gmail.com\nUčesnici na konkursu biće obavešteni o rezultatima početkom aprila 2014.\nPartner projekta: Delegacija Evropske unije u Republici Srbiji


Analiza - Partizan u Evropi: Šta ga čeka?! | Radio Televizija BN\nAnaliza - Partizan u Evropi: Šta ga čeka?!\nSrpski klubovi koji budu igrali u kvalifikacijama za Ligu Evrope, startovaće već 29. juna! Partizan bi bio nosilac u svim kolima kvalifikacija za Ligu Evrope. U Ligi šampiona - nosilac u prva dva kola kvalifikacija.\nFudbal 20.04.2017 | 23:20\nDo kraja šampionata Srbije, kako stvari stoje, Crvena zvezda i Partizan će se boriti za titulu šampiona države.\nPobedom od 3:1 u 154. "večitom serbiju", Partizan je stigao Zvezdu na vrhu tabele (ne i prestigao), a u poslednjih šest mečeva neće biti prava na kiks...\nU emisiji TV Partizan, analizirano je šta bi Partizan moglo da očekuje u kvalifikacijama za evropska takmičenja, u zavisnosti od toga koje mesto zauzme na kraju prevnstva.\n- Ako ostane drugi, ide u kvalifikacije za Ligu Evrope. U sva četiri kola kvalifikacija (uključujući plej-of), Partizan bi bio nosilac ili "povlašćen" u žrebu, mada to ne mora ništa da znači, s obzirom na to da je i u nekim ranijim prilikama bio "povlašćen" pa je dobijao "koske".\n- Ako bi Crvena zvezda, recimo, bila druga na kraju prvenstva, bila bi nosilac ili "povlašćena" samo u 1. i 2. kolu kvalifikacija za Ligu Evrope. U 3. kolu kvalifikacija i u plej-ofu ne bi bila nosilac.\n- Ako bi Partizan bio šampion, igrao bi, naravno, kvalifikacije za Ligu šampiona. Počeo bi takmičenje od 2. kola kvalifikacija, u kojem bi bio nosilac. U 3. kolu kvalifikacija ne bi bio nosilac, i vrlo malo bodova mu nedostaje da i u tom kolu kvalifikacija bude povlašćen u žrebu.\nCrvena zvezda bi takođe bila nosilac u 1. i 2. kolu.\nPotencijalni protivnici u 2. kolu kvalfikacija za Ligu šampiona uopšte nisu "naivni". Kako sada stvari stoje, to bi mogli da budu irski Dandalk, skopski Vardar, albanski Kukeši, poljska Jaglonija, Zrinjski, mađarski Honved, Hibernijan sa Malte...\nOno što je veliki problem - kvalifikacije za Ligu Evrope počinju već 29. juna, a sezona u Srbiji se završava 27. maja (finale Kupa Srbije).\nDakle, srpski klubovi koji budu obezbedili učešće u kvalifikacijama za Ligu Evrope imaće tek mesec dana za odmor i za pripreme, a poznato je da su mnogi klubovi sa renomeom znali da se "okliznu" u mečevima u kojima su važili za favorite.\nKvalifikacije za Ligu šampiona počinju 11. i 12. jula.


Наслов: Rešavanje rizika Fri Sep 16, 2011 11:46 am\nU zadnje dve decenije je doslo do prave eksplozije koncepata,metoda i postupaka za resavanje prepreka povezanih sa rizikom.Sa druge strane,posto su banke sada u poziciji da moraju da nude svojim korisnicima veci spektar usluga,otuda je i veca mogucnost nastanka internih rizika.To ukazuje na jacanje menadzment funkcije.\nParalelno sa promenama u okruzenju dolazi i do promena u poslovnoj orijentaciji banaka. To se pre svega odnosi na novi pristup poslovnoj filozofiji i promeni stila banke.Nova filozofija poslovanja se odnosi na prilagodjavanje postojecoj situaciji na trzistu i uspostavljanje veza sa novom bankarskom sredinom.Banke su pod pritiskom okoline da iznadju nove nacine i metode kako bi ostvarile i obezbedile efikasnost i kompetetivnost banke s jedne,i odrzavanja margine rizika u prihvatljivim granicama sa druge strane.\nKljucne promene se odnose na:\n1)primenu bankarskog marketinga – pomaze banci da svoje poslovanje usmeri na zadovoljavanje potreba i zelja sadasnjih i buducih korisnika svojih proizvoda i usluga. Marketing koncepcija je pogodna filozofija za prilagodjavanje banke trenutnim promenama koja omogucava banci da bude u stalnoj vezi sa promenama svog okruzenja i da na njih svojevremeno reaguje.\n2)kreditiranje sa promenjivom kamatnom stopom – na ovaj nacin banka smanjuje rizik u uslovima neizvesnosti,kada usled promene kamatnih stopa moze doci do gubitaka. U ekstremnim slucajevima,kada su promene kamatne stope ucestale,nije dovoljno samo prilagoditi nivo stope odredjenoj promeni,vec je potrebno ili obustaviti kreditiranje ili transformisati finansijska sredstva u kurentnu robu,nekretnine ili stabilnu cvrstu valutu.\n3)Projektno finansiranje privrede – ovaj segment se odnosi na to da banka treba racionalno ulagati i usmeriti paznju na one poslove koji mogu doneti ili veci profit ili vecu korist po banku.Projektnom kreditiranju prethode ekspertize projekta kako bi se banka lakse odlucila sa ulaganje u taj projekat.\nSrboljub Jovic:Bankarstvo,Naucna knjiga,Beograd,1990.


Posredovanje Velimira Ilića u slučaju Marka Miloševića lomi vladajuću koaliciju\nMLADENOVIĆ: DSS ne dozvoljava da je određeni krugovi uvlače u neke teme koje u potpunosti nisu važne u ovom trenutku za Srbiju\nKOJADINOVIĆ: Moramo do kraja ispitati ko je naredio povlačenje optužnice i ko je u tome posredovao\nBEOGRAD - Za ministra za kapitalne investicije Velimira Ilića, koji u javnosti slovi za glavnog "osumnjičenog" u aferi s Markom Miloševićem ovaj slučaj, koji danima potresa našu političku scenu, jeste završen. Ministar tim povodom više neće da se oglašava, a i trenutno je uposlen važnim poslovima u ministarstvu, rekoše nam njegovi predstavnici za medije. Da Koštunici ne pada na pamet da se bavi ovim slučajem, juče je potvrdio i portparol vodeće stranke vladajuće koalicije Andreja Mladenović, obrazlažući to time što DSS "ne dozvoljava da je određeni krugovi uvlače u neke teme koje u potpunosti nisu važne u ovom trenutku za Srbiju".\nIpak, osim najava G17 plus da će u srpskoj vladi pokrenuti pitanje ove sramne afere, ministar kulture i informisanja Dragan Kojadinović tvrdi da će, bez obzira na sve, čitava stvar biti isterana na čistinu. Budući da će Vojislav Koštunica, posle dvonedeljnog odmora, prekosutra predsedavati sednicom vlade, na kojoj će se razgovarati, kako reče Mladenović, o "važnim i ozbiljnim pitanjima koja Srbiju čekaju - pregovorima o stabilnosti i pridruživanju EU i novom ustavu", Kojadinović se nada da će slučaj Milošević, a time i Ilić, biti tema za pretresanje među ministrima. A ako većina članova vlade zatvori oči pred ovim slučajem, sledbenici Vuka Draškovića biće uporni u nastojanju da se to nađe na dnevnom redu predstojeće sednice.\n- Čak i da postoje formalno pravni razlozi za povlačenje pomenute optužnice, Marko Milošević je loš simbol za ovu zemlju i zato moramo do kraja ispitati ko je naredio njeno povlačenje, ko je u tome posredovao, ko se dogovarao - kazao je za Glas Kojadinović i dodao da SPO nikako neće dozvoliti da ovaj slučaj s Markom Miloševićem ostane ne rasvetljen, bez obzira na sve.\nSamo ukoliko padne vlada, što se veoma teško može dogoditi, Velimir Ilić će snositi neku političku odgovornost, smatra politički analitičar Slobodan Antonić.\n- Vlada Srbije imala je i bolje razloge da pozove nekog na političku odgovornost, kao što je afera s "Eriksonom" i slično. Ali, kako u tim slučajevima nije ništa uradila, mislim da neće ništa preduzimati ni ovog puta. Razlog je što su veliki ulozi i što svi u vladi imaju neke investicije i ne isplati im se da vlada padne - objasnio je Antonić.\nOn tvrdi i da građani Srbije, verovatno, i ovoga puta neće reagovati na ponašanje i izjave Ilića, tako da njegov rejting, kao i rejting Nove Srbije, neće biti doveden u pitanje. A najbolji primer koji nam je to pokazao jeste slučaj sa TV Apolo.\n- Kad je šutnuo fasciklu ili novinara TV Apolo, mislio sam da će njegova karijera biti završena. Ipak, ispostavilo se da je javno mnjenje to doživelo na drugačiji način - ističe Antonić.\nMada su naši mediji puni navoda da je za promenu iskaza u ovom slučaju Zoran Milovanović, preko ministra Ilića, dobio desetine hiljada evra, posao, obećanje o novom stanu i ko zna šta još, advokat Toma Fila rekao je da nije nikakav osnov za pokretanje krivičnog postupka protiv ministra, jer ne postoji nijedna osoba koja je iznela jasne dokaze koji potkrepljuju takve tvrdnje.\n- Ako se ipak, na bilo koji način, utvrdi da je ministar Ilić, ili bilo ko drugi, podmitio Milovanovića, Tužilaštvo bi opet moralo da pokrene slučaj. Naše zakonodavstvo predviđa za lakše slučajeve podmićivanja do pet godina zatvora, a za teže i do deset. Budući da je ovde reč o izuzetno velikoj i delikatnoj priči, ako bi se potvrdile sumnje, Ilić ili neko drugi, mogli bi da zaglave i do deset godina - zaključuje Fila.\nJešić: Još ga čuva imunitet\nNovinar Televizije Apolo Vladimir Ješić, koji je pre dve godine bio žrtva Ilićevog napada pred kamerama, tvrdi da će, kad-tad, pravdu isterati do kraja. Iako se Ilić, odmah po pokretanju postupka, pozvao na imunitet, koji još poseduje, Ješić odlučno kaže da će Ilića stići zaslužena kazna. Mada je objektiv kamere zabeležio Ilićev nastup i mada su sačuvani neoborivi dokazi, novinar TV Apolo tvrdi da je ministar preko posrednika dva puta pokušao da "ispegla" čitav slučaj.\n- Prvi put pokušao je preko jednog mog kolege, koji mi je u prijateljskom razgovoru savetovao da treba da odustanem od njegovog gonjenja. Ilić je tada bio u kampanji za predsednika Srbije i morao je da popravi svoj loš imidž. A drugi put poručeno mi je da ću imati posla sa Veljinim bradatim četnicima ako ne sarađujem - rekao je Ješić i dodao da će ga ministar Ilić izbeći samo ako pre toga završi u zatvoru, zbog "svega što sada radi".\nMarković: Ilić svojata Radio Ozon\nČAČAK - Velimir Ilić bio je član SK i predsednik Akcione konferencije u "Hidrogradnji", a predsednik Opštinskog odbora SPO postao je pošto ga je Vuk Drašković postavio dekretom. Za vreme rata bio je u Crnoj Gori, a odmah posle bombardovanja u njegovu kuću dolazi Nebojša Pavković i poklanja mu pušku i pištolj. Grujica Davidović, komandant Užičkog korpusa, bio je nadležan za sprovođenje Ilićevog hapšenja jer su ga vojni organi gonili po vojnoj poternici. Davidović se sprijateljio sa Veljom, a posle toga je ražalovan iz Vojske, zbog šverca cigareta vojnim helikopterom. Sada je na službi u Ministarstvu za kapitalne investicije, ispričao je Stojan Marković, novinar, vlasnik Radija Ozon i čačanskih novina. - Sa Velimirom Ilićem sarađivao sam 1996. godine, kada smo zajedno radili kampanju za lokalne izbore. Ilić i dalje svojata Radio Ozon, iako u njega nije ništa uložio, kaže Marković.\nVelimir Ilić je obećavao otvaranje fabrika, a ono što većini Čačana najviše smeta jeste činjenica da je, umesto privrednog buma o kome se u javnosti govori, Čačak po dohotku na dnu lestvice. Prema statističkim podacima prosečan lični dohodak u ovom gradu, najniži je u regionu, a ispred Čačka su Sjenica, Crna Trava, Tutin...\nJ. J. - M. L.